open-index/open-wikipedia-markdown huggingface dataset:
අ වෙයාවුල්ෆ් බෝයි

***අ වෙයාවුල්ෆ් බෝයි*** () යනු දකුණු කොරියානු සුන්දර නව යොවුන් යුවතියක් හා නිසි ශිෂ්‍ඨ පරිසරයක නොහැදුනු තරමක ප්‍රචන්ඩ තරුණයෙකු අතර ඇති වන මනඃකල්පිත ප්‍රේම වෘතාන්ත චිත්‍රපටයකි. යුවතිය (පාක් බෝ යංග්) තම මව සහ සොහොයුරිය සමග ගම්බද නිවසකට පිටත් වන්නේ ඇයගේ සෞඛයය තත්වයට නගරය නුසුදුසු බැවිනි. එහිදී ඇය හට හමු වන සමාජශීලී නොවූ තරුණයෙකු (සුන් ජුන්ග් කී) හා මිතුරු වේ. එනමුත් ඇය නොදත් කරුණ නම් ඔහු සැබැවින්ම මනුෂ්‍යයෙක් නොවන අර්ධ මනුෂ්‍යය අර්ධ වෘක - වෘක මනුෂ්‍යයෙකු බවයි.

අධ්‍යක්ශක ජෝ සුන්ග් හී චිත්‍රපටයේ පිටපත මුලින්ම ලියන ලද්දේ ඔහු කොරියානු චිත්‍රපට කලා අධ්‍යයන ආයතනයේ ඉගෙනුම ලබන අතරය. නමුත් පිටපතේ වර්තමාන තත්වයට ලගා වීම සඳහා එහි ප්‍රතිසංස්කරණ කිහිපයක්ම කිරීමට ඔහුට සිදු විය. මෙය ජෝගේ වාණිජමය මංගලාවතරන වන අතර ඔහු මීට පෙර ආතෝස් ෆ්ලික් *එන්ඩ් ඔෆ් ඇනිමල්* සහ *ඩෝන්ට් ස්ටෙප් අවුට් ඔෆ් ද හව්ස්* නම් කෙටි චිත්‍රපටය අධ්‍යක්ශනය කර තිබිණ.

*අ වෙයාවුල්ෆ් බෝයි* චිත්‍රපටය තම අන්තර්ජාතික මංගලාවතරණය 2012 ටොරොන්ටෝ අන්තර්ජාතික චිත්‍රපට උලෙළේ "සමකාලීන ලෝක සිනමා" අංශය යටතේ ඉදිරිපත් කරන ලදි.  ඉන් පසුව  17 වන බුසන් අන්තර්ජාතික චිත්‍රපට උලෙළේදීද තිරගත කරන ලදි. මෙම තිරගත වීම් 2ම සිදු වූයේ චිත්‍රපටයේ නිල තිරගත කිරීමේ දින වන 2012 ඔක්තෝබර් 31 දිනට පෙරාතුවය. මෙම චිත්‍රපටය ඉතා ඉක්මනින්ම බොක්ස් ඔෆිස් වාර්තා අතරට පැමිනි අතර වඩාත්ම සාර්ථක උද්වේගකර කොරියානු චිත්‍රපටය යන නාමයද ලබා ගන්නට හැකි විය.

## කථා වස්තුව
කිම් සුන් යී නම් එක්සත් රාජධානියේ වෙසෙන වයසක කාන්තාව හට ඇයගේ දකුණු කොරියාවේ ඇති පැරණි නිවස විකිනීම සඳහා දුරකතන ඇමතුමක් ලැබේ. මෙම නිවස විකිනීමට නැවතත් කොරියාව බලා පැමිණෙන ඇය තම මිනිබිරිය වන ඉඋන් ජූ සමග නිවස පිහිටි පිටිසර පලාත වෙත පිටත් වේ. මෙහිදී ඇය මෙම නිවසේ ඇය ගැටවර වියේදී සිදු වූ සිදුවීමක් සිහිපත් වේ. 

ඇය ගැටවර වියේදී ඇයගේ පවුල මෙම නිවසට අලුතින් පදිංචියට පැමිණෙන අතර අහම්බයකින් ඔවුන්ට තරමක ප්‍රචණ්ඩ තරුණයෙකු ඔවුන්ගේ ඉඩමේ සිට හමු වේ. ඔවුන් ඔහුට චෝල් සූ ලෙස නම් තබන අතර ඔහුට කතා කිරීමට තරම්වත් අධ්‍යාපනයක් නොතිබුනි. ඔහුගේ පැමිනීමත් සමග සුන් යීගේ මානසික මට්ටම පවා යහපත් අතට පත් වන්නට විය. ක්‍රම ක්‍රමයෙන් ඇය හා තරුණයා අතර සෙනෙහසක් හට ගැනීමෙන් සුන් යීගේ පෙම්වතා කලහකාරී ලෙස හැසිරෙන්නට විය. දිනක් මෙලෙස කලහකාරීව හැසිරුනු ඔහු සුන් යීට පහර දෙන විට චෝල් සූ ඔහුගේ සත්‍ය පෙනුම වන මිනිස් වෘක ස්වරූපයට පත්ව ඔවුන්ට පහර දෙන්නට විය. මේ නිසා හටගත් ක්‍රෝධයෙන් සුන් යීගේ පෙම්වතා චෝල් සූ උගුලකට හසු කරමින් ඔහුව පොලීසියේ සිර බාරයට පත් කරයි. කෙසේ නමුත් සුන් යී හා චෝල් සූ අතර ඇති වන ස්නේහය පිලිබදව මෙම චිත්‍රපටයෙන් පිලිබිඹු කෙරේ.

## මූලාශ්‍ර
ඊජිප්තුවෙහි පළමුවන රාජවංශය

පුරාතන ඊජිප්තුවේ **පළමුවන රාජවංශය** (හෙවත් **රාජවංශය I**) යටතට අයත් වන්නේ එක්සත් ඊජිප්තුවක් තුළ පාලනය ගෙන ගිය ඊජිප්තු රජවරුන්ගේ පළමුවන මාලාවයි. මෙය නාමර් රජු විසින් සිදුකළේ යැයි පැවසෙන ඉහළ සහ පහළ ඊජිප්තුව ඒකාබද්ධ කිරීමෙන් වහාම පසුව ඇරඹුණු යුගයයි. එසේම මෙය තිනිස් වටා බලය සංකේන්දුගත වූ මුල්කාලීන රාජවංශ යුගයේ ආරම්භය සනිටුහන් කරයි.

මෙම යුගයේ කාලසීමාව විද්වතුන් අතර වාදවිවාදවලට හේතු වී ඇත. මෙය දිවෙන්නේ මුල්කාලීන ලෝකඩ යුගය හරහා වන අතර, මෙය ක්‍රි.පූ. 34වන හා 30වන සියවස් අතර කාලයක ඇරඹෙන්නට ඇතැයි ඇස්තමේන්තුගත කොට ඇත. 2013දී සිදුකළ විකිරණශීලී කාබන් දින අධ්‍යයනයක් අනුව, පළමු රාජවංශයේ ආරම්භය - හොර්-අහාගේ සිංහාසනාරූඪය - ක්‍රි.පූ. 3100ට ආසන්න (3218–3035, මෙය 95%ක විශ්වාසයකින් යුතු ය) සමයක සිදු වූයේ යැයි සැලකේ.

## පාලකයින්
ඊජිප්තුවේ ඉතිහාසය තුළ පළමු රාජවංශයට අයත් යැයි විශ්වාස කෙරෙන රජවරුන් නම්:

මෙම රාජවංශය පිළිබඳ තොරතුරු රාජකීය නාම දරන ඇතැම් ස්මාරක සහ වෙනත් අංග මගින් ලැබේ. මේ අතරින් වඩාත් වැදගත්ම පුරාවස්තූන් ලෙස නාමර් ඵලකය සහ නාමර් සොංකෝල හිස ආදියත්, ඩෙන් සහ ඛා රජුන්ගේ ලැයිස්තු ද සැලකේ. පැලර්මෝ පාෂාණයේ ඇති සංක්ෂිප්ත ලැයිස්තු හැරුණුවිට මුල් රාජවංශ ද්විත්වය පිළිබඳ වෙනත් සවිස්තර වාර්තා හමු නොවේ. මේ පිළිබඳ තොරතුරු සඳහන් මැනතෝගේ *ඒජිප්ටියැකා* විස්තරය, පුරාවිද්‍යාත්මක මෙන්ම ඓතිහාසික වාර්තා සමග නොගැ‍ළපේ. මැනතෝ විසින් පළමු රාජවංශයේ රජවරුන් නවදෙනකු නම්කොට තිබුණ ද, ඉන් වෙනත් මූලාශ්‍ර සමග ගැළපෙන්නේ එක් නාමයක් පමණි. එසේම ඔහු විස්තර ඉදිරිපත් කොට ඇත්තේ ද රජවරුන් සිව්දෙනකු පිළිබඳ පමණි. මෙකල ඊජිප්තු රූපාක්ෂර හොඳින් සංවර්ධනය වී පැවතිණි. ඒවායේ හැඩය අවුරුදු තුන්දහසක් පුරාවටම වෙනස් වී ඇත්තේ ස්වල්ප වශයෙනි.

ඇබයිඩොස් සහ නැකාඩාහි ඇති පාරාවෝවරුන්ගේ විශාල සොහොන්ගැබ් මෙන්ම මෙම්පිස් අසල පිහිටි සකාරා සහ හෙල්වාන් සුසානභූමිවලින් පෙනී යන්නේ මෙකල ඉදිකිරීම් විශාල වශයෙන් දැව සහ මඩින් තැනූ ගඩොල්වලින් සිදුව ඇති බවයි. බිත්ති සහ ‍ගෙබිම සඳහා ගල් භාවිතා වී ඇත්තේ ස්වල්ප වශයෙනි. ආභරණ, බඳුන් සහ කලාතුරකින් ප්‍රතිමා නිර්මාණය සඳහා ගල් භාවිතා වී ඇත. *ටැමරික්ස්* (හෙවත් "ලවණ දේවදාර") ශාකය ඇබයිඩොස් බෝට්ටු වැනි බෝට්ටු නිර්මාණයට භාවිතා වී ඇත. මෙකල වඩාත් වැදගත් වූ දැවනිර්මාණ ක්‍රමවේදයක් ලෙස අචල කුඩුම්බි සන්ධි භාවිතය දැක්විය හැක. අචල කුඩුම්බි සකසන ලද්දේ එක් ලී කැබැල්ලක අග්‍රය දෙවන ලීයේ සිදුර තුළට ගැළපෙන පරිදි කපා සකස් කිරීමෙනි. නිදහස් කුඩුම්බියක් භාවිත වූ මෙම ක්‍රමයේ ප්‍රභේදයන් මධ්‍යධරණි සහ ඊජිප්තු නැව් නිර්මාණයේ දී වැදගත් විය. 

## රාජකීය අවමංගල පිළිවෙතක් ලෙස මිනිස් බිලිපූජා
පළමු රාජවංශයේ සියලු පාරාවෝවරුන් විසින් අවමංගල චාරිත්‍රයක් ලෙස මිනිස් බිලිපූජා අනුගමනය කොට ඇත. මේ බව සෑම පාරාවෝවරයකුගේම සොහොන්ගැබ අසල සේවකයින් සහ සත්ත්වයින් භූමදාන කොට තිබීමෙන් පෙනී යයි. ඩ්‍ජර්ගේ සොහොන්ගැබ සඳහා මිනිසුන් 338ක් භූමදාන කොට ඇත. මෙහි දී බිලි දුන් මිනිසුන් සහ බූරුවන් වැනි සතුන් පාරාවෝවරයාට මරණින් මතු සහාය වේ යැයි සලකන්නට ඇත. කෙසේනමුත්, නොදන්නා හේතූන් මත මෙම රාජවංශයේ අවසානය වන විට මෙම පිළිවෙත ද අවසන් වී ඇත.

## මූලාශ්‍ර
## ග්‍රන්ථ නාමාවලිය
*.
*

## මේවාත් බලන්න
* මුල්කාලීන රාජවංශ යුගය (ඊජිප්තුව)

ප්‍රවර්ගය:ඊජිප්තුව තුළ ක්‍රිස්තු පූර්ව 30 වන සියවස
ව්‍යාපහරණය

**ව්‍යාපහරණය** යනු මුදල් රෙගුලාසි වල භාවිත වචනයකි.

බොහෝ රාජ්‍ය ආයතනයන්හි මේ සදහා අපරහරණය යන වචනය භාවිකා කරයි. භාණ්ඩ සමීක්ෂණයකින් පසු පාවිච්චියට ගත නොහැකි භාණ්ඩ භාණ්ඩ ඉවත් කිරීමේ ක්‍රියාවලිය මේ නමින් හදුන්වයි. මෙහිදී පොදු 47 ලේඛන භාවිතා කරයි. ලංකාව පුරාම ව්‍යාප්තව ඇති පොලිස් ස්ථාන හා ඒකක 1500 ක් පමණ විශාල සංඛාවක් භාණ්ඩ සමීක්ෂණයට ලක්වන ශ්‍රි ලංකා පොලිසියේ අපහරණය යන වචනය වෙනුවට ව්‍යාපහරණය යන වචනය භාවිතා කරනු ලබයි.

## භාහිර සබැඳි
කටක රාශිය

thumb|කටක රාශියේ සංකේතය කකුළුවා
**කටක Cancer**( ♋️ ) (Greek: Καρκίνος,Karkinos Latin: *Cancer*) රාශිය යනු රාශි චක්‍රයේ හතරවන රාශියයි.මෙය අංශක 90-120 අතර පිහිටා ඇත.හිරුගේ උත්තරායන ගමනේ උච්චතම අක්ෂාංශය නියොජනය වන්නේ කටක රාශිය තුලයි.ජුලි 15 ත් අගෝස්තු 15 අතර කාලය තුල සමාන්‍යයෙන් හිරු කටක රාශිය හරහා ගමන්කරයි.මෙම රාශිය කකුළුවකුගෙන් සංකේතවත් කෙරේ.කිසියම් පුද්ගලයෙකු උපත ලබන අවස්ථාවේ දී නැගෙනහිර ක්ෂිචිජයෙන් කටක රාශිය උදාවී පැවතුනේ නම් ඔහු කටක ලග්නයෙන් උපන්නෙකු ලෙස ජොතිෂ්‍යට අනුව සදහන් කරයි.

## ජොතිෂ්‍ය 
වෘශ්චික හා මීන රාශිය මෙන්ම කටක රාශිය ජල රාශි ගණයට අයත්ය. ලොව නිර්මානය වී ඇති සතර මහා ධාතූන්ගෙන් එකක් ලෙස ජලය හදුන්වයි.පඨවි ආපෝ තේජෝ වායෝ යන්න මෙම සතරමහා ධාතූන්ය.මෙහි ආපෝ යතුවෙන් හදුන්වන්නේ ජලයයි.. ජල ධාතුව හෙවත් අපෝ ධාතුව ලොකයට ඉතාම අත්‍යවශම ධාතුවයි. ග්‍රීක ජෝතිෂ්‍ය මත අනුව කටක රාශිය මුහුදට අධිපති නෙප්චූන් දෙවියන්ගේ නිවහනයි.. වෛදික ජෝතිෂ්‍ය මත අනුව කටක රාශිය වන්ද්‍රයාගේ නිවහනයි.

### සම්භන්ධතා 
කටක රාශිය  ජලය,සෙම,හෘදයl,උතුරු දිශාව,රාත්‍රිය,සක්ව ගුණය,චංවලබව,සමෘධිත් බව නියොජනය කරනබව ජෝතිෂ්‍යයේ දැක්වේ. රාශී චක්‍රෙය් තරුරටා හරහා හිරු ගමන් ගන්නාසේ දකින ගමන් මාර්ගය හෙවත් ක්‍රාන්ති වලය තුල උතුරින්ම පිහිටි රාශිය කටකයයි.මකර රාශිය කටක රාශිය ප්‍රතිවිරුද්ධ පැත්තේ පිහිටයි කටක රාශිය මුහුද,ගංගා,ඇල දොළ,ලිං,නාන තටාක,වගුරු බිම් සහ දිය අගල් නියෝජනය කරයි. ශරීරාංග වශයෙන් උරස් කුහරය හෘදය පියයුරු නියෝජනය කරයි. කටක ලග්න හිමියන් සංවේදී හදවත් ඇති පුද්ගලයන්ය.ඉක්මනින් කෝප ගැනීම මෙන්ම ඉක්මනින් කෝපය සන්සිදේ.චංචල අදහස් ඇත.කටක ලග්න හිමියන් ආධ්‍යත්මික අංශයට බරය.අදහස් නිතර වෙනස්කරයි.

## ජනප්‍රවාද 
දකුණ|thumb|Cancer, or al-Saraṭān, as depicted in the 14th/15th century Arabic astrological text *Book of Wonders*.

### ග්‍රීක ජනප්‍රවාද 
ග්‍රීක ජනප්‍රවාද අනුව කටකය රාශිය හා හර්ක්‍යුලිස් යෝධයා  අතර සම්කබන්කුධයක්ළු පවතී.. හර්ක්‍යලිස් දිනක් ලනැයින් හයිඩ්‍රා සමග සටනක් ඇතිකර ගත්තේය.හයිඩ්‍රා හර්ක්‍යුලිස්ව සපාකෑමට කකුළුවකු එවීය.කකුළුවා හර්ක්‍යුලිස්ගේ පා ඇගිලි සපා කෑහ.එවිට හයිඩ්‍රා හර්ක්‍යුලිස්ට කඩුවෙන් පහර දුන්නේය..හර්ක්‍යුලිස් තමාව සපාකෑ කකුළුවා පයින් පාගා මරා දැමීය.. පසුව හයිඩුා තමාට උදවු කල කකුළුවා ගේ සිතුවම අහසේ ඇන්දේය.
thumb|Cancer and Leo, 1602.

### චීන ජනප්‍රවාද 
චීන ජනප්‍රවාද අනුව කටක රාශිය 28 ක්වූ විමානයන් අතර 23 වන විමානයයි.. මෙය චීන පසින් Gui යනුවෙන් හදුන්වයි.එහි තේරුම අවතාරය යන්නයි.. චීන ජෝතිෂ්‍යයට අනුව අහස කොටස් හතරකට බෙදෙයි.මෙම සෑම කොටසකටම දිශාවක් අයත්ය ඍතුවක්  මිත්‍යා මැවිල්ලක් අඩංගුය.ඒ අනුව කටක රාශිය අයත් අහස් කලාපයට රතු පැහැය දකුණු කුරුල්ලා සහ ගිම්හාන ඍතුව අයත්ය.

## සටහන් 
## උපුටා දැක්වීම් 
* 
*  Longitude of Sun, apparent geocentric ecliptic of date, interpolated to find time of crossing 0°, 30°....
* 
* 
* 
* 
* 
* 
* 
* 
* 
* 

## බාහිර යොමු 
*  The dictionary definition of  at Wiktionary
*  Media related to Cancer  at Wikimedia Commons
* Warburg Institute Iconographic Database (over 300 medieval and early modern images of Cancer) 

ප්‍රවර්ගය:රාශි චක්‍රය
ජෝසුන්හි ඉන්ජොං රජ

**ජොසොන්හි ඉන්ජොං රජ** (10 මාර්තු 1515 - 8 අගෝස්තු 1545, රාජ්‍ය සමය. 1544 - 1545) කොරියාවේ ජොසොන් රාජවංශයේ 12වන රජුයි. ඔහුගේ පියා ජුංජොං රජු වූ අතර, මව යුන් ඉම්ගේ සොහොයුරිය වූ ජංග්යොං අගබිසව වූවා ය. පළමුව උපන් නිසා ඔහු 1520දී ඔහු කිරුළහිමි කුමරු බවට පත් වූ අතර, 1544දී ජුංජොංගේ මරණින් පසු රජකමට පත් විය.

## රාජ්‍ය සමය
තරුණ රජු මහත් බලාපොරොත්තු සහිත වූ අතර, සිය පියාගේ සමයේ අසාර්ථක වූ ප්‍රතිසංස්කරණ යළි අරඹා යොන්සන්ගුන් රජ සමයේ සිට දූෂිත තත්ත්වයට පත්ව තිබූ රජය ප්‍රතිසංස්කරණය කිරීමට උත්සාහ දැරී ය. ඔහු ජෝ ග්වං-ජෝ නැවත තනතුරේ පිහිටුවූ අතර 1519 තෙවන වියත් ශෝධනයෙන්  පසු දේශපාලනය අත්හළ සරිම් විද්වතුන් නැවත බඳවා ගත්තේ ය. මේ කාලයේ ඔහුගේ මාතෘ පාර්ශ්විය මාමණ්ඩිය වූ යුන් ඉම් විශාල බලයක් භුක්ති වින්දේ ය. කෙසේනමුත්, නිතර රෝගී වූ ඉන්ජොං සිහසුනට පත්ව වර්ෂයකින්, එනම් 1545දී මරණයට පත් විය. ඔහුගේ මරණින් පසු මියොංජොං රජු (මහත් අපේක්ෂා සහිත මුන්ජොං අගබිසවගේ පුත්‍රයා) සිහසුනට පත්වීමත් සමග, ඇති වූ 1545 සිව්වන වියත් ශෝධනයේ දී යුන් වොන්-හ්යුං විසින් යුන් ඉම්ව මරාදමන ලදී.

## මරණය
ඇතැම් ඉතිහාසඥයින් විශ්වාස කරන්නේ යුන් වොන්-හ්යුංගේ නායකත්වයෙන් යුත් කුඩා යුන් පාක්ෂිකයන් විසින් ඉන්ජොංට වස දුන් බවයි. එවිට ඉන්ජොංගේ අර්ධ-සොයුරාව සිහසුනට පත් කළ හැකි විය. නිල නොවන වාර්තා අනුව, දශක ගණනාවක දේශපාලන උදාසීනත්වයකින් පසුව මුන්ජොං අගබිසව අවසානයේ ඇගේ "හදාගත්" පුත් ඉන්ජොංට ආදරය දැක් වූ අයුරු පිළිබඳ කථාවක් පවතී. (ද්වේශ සහගත සිදුවීම් පසුපස ඇති සත්‍යය)

*ඉන්ජොං සිය උදෑසන ආචාරය පිරිනැමීමට ගිය පසු, මවකට පමණක් දරුවකු වෙත ලබා දිය හැකි සිනහවකින් මුන්ජොංගේ මුහුණ පිරීගියේ ය. මව්බිසව විසින් අවසානයේ තමා රජු ලෙසත්, ඇගේම පුත්‍රයා ලෙසත් පිළිගත් බවට සංඥාවක් ලෙස ඉන්ජොං මෙය සිතී ය. ඔහු සිය සුළු මව ලබා දුන් දොක් ආහාරයට ගත්තේ, එය ඔහුගේ අවසානය ළඟා කරන්නක් බව නොදැනයි. ඔහු සෙමෙන් රෝගී බවට පත් වූ අතර, කිසිවකු ගැන ප්‍රමාණවත් සැකයක් ඇති නොවිණි. නමුත් මෙය ඉතිහාසඥයන්ට ප්‍රමාණවත් සිදුවීමක් විය. ඉන්ජොංගේ අද්භූත මරණයට පෙර දින තුනක් ගත විය. (මාස 9ක් පාලනය ගෙනයාමෙන් පසු)*

මුන්ජොං අගබිසවගේ පුත්‍රයා මියොංජොං රජු ලෙස සිහසුනට පත් වූ අතර, මුන්ජොං වැඩබලන රැජිනිය බවට පත්වූවා ය. තව ද වංශකථාවල සඳහන් වන්නේ ඉන්ජොංගේ මරණින් පසු මුන්ජොං රැජිනට රාත්‍රියේ නිතර භූතාත්මයන් දර්ශනය වූ බවයි. මෙලෙසින් ඇයට බොහෝ බාධා වූ හෙයින් මුන්ජොං රැජින සිය නවාතැන ග්යොංබොක් මාලිගයේ සිට චංදොක් මාලිගය ලෙස මාරු කළා ය.

## පවුල
* පියා: ජුංජොං රජු (중종)
* මව: පප්යොං යුන් වංශයේ ජංග්යොං අගබිසව (장경왕후 윤씨)
* බි‍සව: නාජු බක් වංශයේ ඉන්සොං අගබිසව (인성왕후 박씨)
::* දරුවන් නැත (ඔහුගේ කෙටි රාජ්‍ය සමය සහ නිධන්ගත රෝගය හේතුවෙන්)

## ඔහුගේ සම්පූර්ණ මරණාපර නාමය
* කොරියාවේ මහා ඉන්ජොං යොංජොං හොන්මුන් යුයිමු ජංසුක් හ්‍යුම්හ්යෝ රජ
* 인종영정헌문의무장숙흠효대왕
* 仁宗榮靖獻文懿武章肅欽孝大王

## මූලාශ්‍ර
හ්සෙකියු

**හ්සෙකියු**, හෙවත් **සෙකා** යනු පැලර්මෝ පාෂාණයේ සඳහන් පරිදි  පහළ ඊජිප්තුව පාලනය කළ ප්‍රාක්රාජවංශික ඊජිප්තු රජෙකි. මෙම පාලකයා පිළිබඳ වෙනත් කිසිදු සාක්ෂියක් නොලැබෙන නිසා ඔහු මුඛ පරම්පරාගත මිත්‍යා පාලකයකු හෝ සම්පූර්ණයෙන් ප්‍රබන්ධ පාලකයකු විය හැකි ය.

## මූලාශ්‍ර
වෑල්ඩින් වෙද මහත්තයා

**වෑල්ඩින් වෙද මහත්තයා** හෙවත් **සිලම්බුරාළගේ මුදලිහාමිගේ මුතු බණ්ඩා** වෙද මහතා, ශ්‍රී ලංකාවේ වෙසෙන කැඩුම් බිඳුම් වෙද මහතෙකි.

## මූලාශ්‍ර 
## ආශ්‍රිත 
* ආයුර්වේදය
* සිංහල වෙදකම

ප්‍රවර්ගය:සිංහල වෙදකම
සෝමපාල රත්නායක

**සෝමපාල රත්නායක**, ශ්‍රී ලාංකික සංගීත අධ්‍යක්ෂකවරයෙක් හා ප්‍රවීණ සංගීතවේදීවරයෙකි. ඔහු ප්‍රවීණ ගායන ශිල්පී වික්ටර් රත්නායක මහතාගේ වැඩිමහල් සොයුරා වන අතර, සහෝදර සහෝදරියන් 11 දෙනාගෙන් සිව්වැන්නා වේ.

ඔහුගේ සංගීත කෘතීන් අතර “බිළිඳුනේ දරුවනේ” (ග්‍රේෂන් ආනන්ද ගායනා කළ) සහ “මලක් නැති ගසක් වී” (නිරංජලා සරෝජිනී ගායනා කළ) වැනි ජනප්‍රිය ගීත ඇතුළත් වේ. ඔහුගේ සංගීත කෘතීන් ශ්‍රී ලංකා සංගීත ඉතිහාසයේ විශේෂ ස්ථානයක් ගෙන ඇත.

සෝමපාල රත්නායක මහතා 2017 ජූලි 18 වන දින 69 වැනි වියේ දී අභාවප්‍රාප්ත විය. 

## මූලාශ්‍ර
කොමොඩෝ මකරා

**කොමොඩෝ මකරා**. **කොමාඩෝ මකරා** එසේත් නැත්නම් **කොමොඩෝ කබරගොයා** ලොව වෙසෙන විශාලම කටුසු වර්ගයට අයත් ජීවියා වෙයි. ප්‍රධාන වශයෙන් ඉන්දුනීසියාවට අයත් කොමෝඩෝ දූපතේ ජීවත් වේ. මීටර3 කට වඩා විශාලව වැඩේ. මුඛයෙහි මාරාන්තික බැක්ටීරියා විශේෂ ජීවත් වේ. ගොදුරකට පහර දීමේදී මෙම බැක්ටීරියා පහර කන සතාගේ සිරුරට ඇතුල්වී, දින කීපයකට පසු ආසාදනය වී සතා දුර්වල වී ඇදවැටේ. එම අවස්ථාවේදී මෙම කබරගොයා පැමිණ එම සතාව ගිල දමයි.

## මූලාශ්‍ර
ටෙනිසන් අප්පුහාමි

බස්නාහිර පලාතේ ගම්පහ දිස්ත්‍රික්කයට අයත් අංක 150 බොල්ලත ගණේමුල්ල ලිපිනයේ පදිංචි**පොන්වීර ආරච්චිලාගේ ටෙනිසන් අප්පුහාමි** (ඉංග්‍රීසි **Ponweera Arachchilage Tenision Appuhami**) නොහොත් ටෙනිසන් අප්පුහාමි කඳාන ඩී මැසිනෝද් විද්‍යාලයෙන් අධ්‍යාපනය හදාරන ලදී. පාසැලේ දක්ෂ වොලිබොල් ක්‍රීඩකයෙකු මෙන්ම ක්‍රීක්‍රට් ක්‍රීඩාවෙන්ද දක්ෂ්කම් පාමින් කුසලතා රැසක් දිනා ගන්නා මොහු පාසැලේ ක්‍රීඩා තරග වලින් අනතුරැව ගම් ප්‍රදේශයේදී ලංකාවේ ජනප්‍රියත්වයට පත්ව තිබූ එල්ලේ ක්‍රීඩාව හුරැ පුරැදු වෙන ලදී.  

## දෙමව්පියන් 
පියාගේ නම පොන්වීර ආරච්චිලාගේ ජෝර්ජ් අප්පුහාමි විය. මව ආරියප්පෙරැම ආරච්චිලාගේ ජොස්පින් විය
. 
## ක්‍රීඩා කුසලතාවයන් 
ක්‍රිකට්, [වොලිබොල්]] සහ මළළ ක්‍රීඩා

## ආයතනය 
සේවා නියුක්තියන්ගේ භාර කාර අරමුදල් ආයතනයේ ලිපිකරැ (ETF),
## ක්‍රීඩාව වෙනුවෙන් දරණ ලද තනතුරැ 
එල්ලේ කණ්ඩායම් නායක එල්ලේ සංවර්ධන පදනමේ ගරැ ලේකම්,
එල්ලේ සමිමෙලනයෙ  තරග ලේකමි  වසයෙන් කටයුතු කිරිම,
ජනසතුසේවා වොලිබොල් සංගමයේ  උප සභාපති  වශයෙන් කටයුතු කිරිම,
## ක්‍රීඩා කුසලතාවයන් 
විදුහල්  පාපන්දු  කණ්ඩායම නියොජනය කරමින් ශුරතා දිනාගැනිම, එල්ලේ කිුඩා සමාජයන්හි  ශුරතා දිනාගැමට සහය ලබාදිම.

## වැදගත් කාර්්‍යයන් 
ක්‍රීඩා සංවිධානය කිරිම,අන්තර් ආයතන ජනසතුසේවා සංගමයේ ඉදිරි දියුණූව සදහා කටයුතු කිරිම, එල්ලේ  කිුඩා දැනට පවතින ඉනිමෙ තරග රටාව  සහ  සීමිත පංදුවාර  තරගයන් කණ්ඩායම් වලට හදුන්වා දීමට සහය ලබාදීම, එල්ලේ සමිමෙලනය ETF ආයකනයෙ කිුකටි වොලිබොල් එල්ලේ කන්ඩායම් නායකත්වය දැරීම හා ඒ තුලින් ආයතනයට ශුරතාවයන් රාසියක් දිනා දීමට කටයුතු කිරිම, එල්ලේ ක්‍රීඩකයින් වෙන්වෙන් එල්ලේ  සමිමේලනයට ක්‍රීඩා හැදුනුමිපත ලබාදිමට යෝජනා කිරිම..එල්ලේ ක්‍රීඩාව වෙනුවෙන් එලිදක්වනු ලබන ප්‍රථම පුවත්පත වන එල්ලය පුවත්පත එළීදැක්වීම සදහා සහය ලබා දීම,
## ප්‍රථමයෙන් ක්‍රීඩා කරන ලද එල්ලේ කණ්ඩායම 
කෝපියාවත්ත ජය ශ්‍රී එල්ලේ කණ්ඩායම  ඉන් අනතුරැව හොරගොල්ල දීපශිකා එල්ලේ කණ්ඩායම කදාන ශාන්ත සෙබස්තියන් එල්ලේ කණ්ඩායම

## වෙනත් 
2002 වසරෙ එල්ලේ සංවර්ධන පදනම මගින් ඉනිමේ තරග පැවැත්විම සදහා කටයුතු කරන අවශ්ථාවේ එහි ලේකම්වරයා වශයෙන් කටයුතු  කිරිම 

ගොනුව:judet1.JPG|  
ගොනුව:judet2.JPG| 
ගොනුව:judet3.JPG| 
ගොනුව:judet4.JPG|
 ගොනුව:judet5.JPG|  
ගොනුව:judet6.JPG| 

## මුලාශ්‍ර 
* එල්ලේ ක්‍රීඩාව පිළීබදව වීඩියෝපට
* l එල්ලේ ක්‍රීඩාව වෙනුවෙන් ලියවුන ප්‍රථම වෙබ් පිටුව
* l එල්ලේ ක්‍රීඩා ඉතිහාසය වෙනුවෙන් ලියවුන වෙබ් පිටුව

ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:සිංහලයෝ
ප්‍රවර්ගය:එල්ලේ ක්‍රීඩකයෝ
ප්‍රවර්ගය:එල්ලේ
ප්‍රවර්ගය:1970 උපත්
ප්‍රවර්ගය:ක්‍රීඩා
සුන්වොන් අගබිසව

**සුන්වොන් අගබිසව** (순원왕후 김씨, 8 ජූනි 1789 – 21 සැප්තැම්බර් 1857) යනු කොරියාවේ ජොසොන්හි සුන්ජෝ රජුගේ අගබිසවයි. ඇය 1834–1841 සහ 1849–1852 යන කාලසීමාවන්හි උප රාජයකු ලෙස කටයුතු කොට ඇත.

ඇය අන්දොං කිම් වංශයේ කිම් ජෝ-සුන් (김조순, 1765–1832)ගේ දියණියයි. ඇගේ මව සිම් වංශයේ (심씨) ආර්යාවකි.

1802දී, ඇයව ජොසොන්හි සුන්ජෝ රජුට විවාහ කොට දෙන ලදී. ඇය ඔහුගේ පළමු සහ එකම අගබිසව වූවා ය. 1834දී ඇගේ සැමියා මියගිය හෙයින්, ඇය අට වියැති සිය මුණුපුරා වූ හොන්ජොං රජු වෙනුවෙන් උප රාජයා ලෙස කටයුතු කළා ය. රාජධානියේ දේශපාලන බලය ඇගේ පවුල වූ අන්දොං කිම් වංශය අත රැඳිණි. නමුත් 1840දී, එම බලය රජුගේ මවගේ පවුල වූ පුංග්යැං ජෝ වංශයට පත් වූයේ 1839 කතෝලික හිංසා කිරීමෙන් පසුවයි. නමුත් ඇගේ මුණුපුරා 1849දී මිය යාමත් සමග, ඇය නැවත වරක් අනුරාජයා බවට පත් විය.

1857 සැප්තැම්බර් 21වන දින කොරියාවේ, සෝල් හි, ජොංනෝ ගු පෙදෙසේ පිහිටි පංච මහා මාලිගාවලින් එකක් වූ චංදොක් මාලිගය තුළ දී ඇය අවසන් හුස්ම හෙළුවා ය.

ඇයව මරණින් පසු "සුන්වොන් සුක් අධිරාජිනිය" (순원숙황후) යන ගෞරව නාමයෙන් හඳුන්වනු ලැබිණි.

## දරුවන්
ජොසොන්හි සුන්ජෝ රජුට දාව සුන්වොන් අගබිසව දරුවන් පස් දෙනකු බිහිකළා ය. ඇගේ වැඩිමහල් (සහ ජීවත් වූ එකම) පුත්‍රයා ඇතුළු ඔවුන් පස් දෙනා මෙසේ ය:
*කිරුළහිමි හ්යෝම්යොං කුමරු (효명세자, 1809–1830)
*ම්යොංගොන් කුමරිය (명온공주, 1810–1832)
*බොකොන් කුමරිය (복온공주, 1818–1828)
*නොහඳුනන කුමරෙක් (1820–?)
*දොකොන් කුමරිය (덕온공주, 1828–1844)

### කිරුළහිමි හ්යෝම්යොං කුමරු
සුන්වොන් අගබිසවගේ පුත් කිරුළහිමි හ්යෝම්යොං කුමරු උපත ලැබූයේ යි යොං යන උපන් නාමයෙන් යුතුවයි. ඔහුගේ මරණින් පසු ඔහුව මුන්ජෝ රජු යන මරණාපර නාමයෙන් හැඳින්විණි. ඔහු ජොසොන්හි සුන්ජෝ රජුගේ වැඩිමහල්ම පුත්‍රයා විය. ඔහුගේ බිසව පසුව සෙන්ජොං රැජින යන නාමයෙන් හැඳින්විණි. ඔහුගේ පුත්‍රයා පසුකලෙක හොන්ජොං රජ යන නාමයෙන් රජු බවට පත් විය. 1817දී, හ්යෝම්යොං කුමරුන්ව සුංක්‍යුන්ක්වාන් විශ්වවිද්‍යාලය වෙත ඇතුළත් කර ගැණිනි. 1819දී, ඔහුට ජොසොන් රාජ්‍යයේ කිරුළහිමි කුමරු යන පදවිය පිරිනැමිණි. සාහිත්‍යය සහ කලාව යන ක්ෂේත්‍ර කෙරෙහි විශිෂ්ඨ ප්‍රවීණයකත්වයක් දැක් වූ ඔහු, මාලිගයේ ඇතැම් නර්තන අංග කිහිපයක්ම නිර්මාණය කළ අතර, රජය පුරා රජුගේ ආධිපත්‍යය පැතිරවීම සහ බලාත්මක කිරීම සඳහා මාලිග සම්ප්‍රදායයන් සහ කලාවන් උපයෝගී කොට ගත්තේ ය. දේශපාලන ප්‍රතිසංස්කරණ ගණනාවකින් පසුව 1827දී කුමරු රාජ්‍යාධිකාරිවරයකු ලෙස කටයුතු කළේ ය. නමුත් ඉන් වසර තුනකට පසුව, එනම් 20 වන වියේ දී ඔහු මියගියේ ය. කුමරුන්ව අනුස්මරණය කිරීම සඳහා ඔහුගේ සොංග්‍යුංග්වාන්හි අධ්‍යයන කාලය නිරූපණය කිරීමට දර්ශන සයකින් යුක්ත වූ ඇල්බමයක් නිර්මාණය කෙරිණි. මෙය ජොසොන් රාජවංශයේ වාර්තා සිතුවම් අතුරින් එකක් ලෙස සැලකේ.

## මූලාශ්‍ර
## බාහිර සබැඳි 
* http://www.guide2womenleaders.com/korea_heads.htm

ප්‍රවර්ගය:ජොසොන් රාජවංශයේ රාජකීය බිසෝවරු
ජොසොන් රාජවංශයේ ශෛලීන් සහ පදවි

**ජොසොන් රාජවංශ** සමයේ ‍රාජකීය පදවි සහ ශෛලීන් (ආමන්ත්‍රණ විලාස) අතිශයින් සංකීර්ණ ආකාරයක් ගත්තේ ය‍. රජු සඳහා ව්‍යවහාරිත සාමාන්‍ය නාමය *වං* (왕, 王) වුවත්, කොරියාවේ ගෝජොං රජු විසින් තමන්ව *හ්වංජේ* (황제) හෙවත් අධිරජායා ලෙස නම්කොට ගෙන ඇත. මෙම නාමය භාවිතා කෙරුණේ චීන අධිරාජයන් සඳහා පමණකි. මෙම නිල නාමයන් සහ නිල ඇමතුම් ස්වරූපයන් අමතන තැනැත්තා සහ ඇමතුම ලබන තැනැත්තා අනුව වෙනස් විය.

## රාජකීය පවුල
### නාමකරණය
කොරියාවේ පාලකයින් (චීන සම්ප්‍රදාය අනුව) සිය පදවිය අනුව වෙනස් වන නම් කිහිපයක් භාවිතා කොට ඇත. පුත්‍රයින්ට ළමා නම් ලබා දෙන ලදී. ඔවුන් කිරුළහිමි කුමරු ලෙස පත්වන විට, ඔවුනට වැඩිහිටි නමක් සමග කිරුළහිමි කුමාර නාමය ලබා දේ. ඔවුන් රජ බවට පත් වූ විට, ඔවුනට ඇමතීමට පෞද්ගලික නම් භාවිත නොකෙරේ. රජු මියගිය පසු, ඔවුනට විවිධ නාමයන් ලබා දිණි. ඉන් එක් නාමයක් නම් විහාර නාමය (묘호, ම්යෝහෝ) යි. මෙය මෙය ලබාදෙන්නේ ඔහුගේ ආත්ම ඵලකය ජොංම්යෝ විහාරයේ තැන්පත් කළ විට ය. ජොසොන් රජවරුන් සඳහා ඉතිහාසඥයින් භාවිතා කරන්නේ මෙම විහාර නාමයයි. මෙම *ම්යෝහෝ* නාමය බොහෝවිට අවසන් වන්නේ *ජෝ* (조, 祖, "ආදිකර්තෘ") හෝ *ජොං* (종, 宗) යන අක්ෂරයෙනි. මෙයට පෙර යෙදෙන මාත්‍රාව රජුට යෝග්‍ය නාම විශේෂණයකි. අනෙක් නාමය මරණාපර නාමය (시호, සිහෝ) යි. මෙය දීර්ඝ නාමයකි. මෙය රජුගේ පාලනයේ ගුණාංග විස්තර කෙරෙන විශේෂණ පදවලින් ගොඩනැගූවකි. උදාහරණයක් ලෙස ග්යොංජොං රජුගේ මරණාපර නාමය, ග්යොංජොං ගක්ගොං දොක්මුන් ඉංග්මු සුනින් සොන්හ්යෝ දේවං (경종각공덕문익무순인선효대왕) වන අතර, ඔහුගේ විහාර නාමය ග්යොංජොං වේ.

### පදවි සහ ශෛලීන්
ඇමතුම් විලාස නාමය, පදවිය හෝ එම දෙකම සමග මිශ්‍රව යොදා ගැනිණි. උදාහරණ පහත දැක් වේ:
* *තේජෝ දේවං මමා* ("රාජෝත්තම [වෙන් වී ගිය] මහා රජ තේජෝ")
* *දොංගුං මමා* (වැඩිමහල් ඥාතීන් විසින් යොදා ගැනේ); *සේජා ජොහා* (රාජෝත්තම කිරුළහිමි කුමරු)
* *ගොංජු අගිසි* (ළමා වියේ දී); *ගොංජු මමා* (වැඩිහිටි වියේ දී) (‍රාජෝත්තමාවී, කුමරිය)

### බිසෝවරු සහ උපබිසෝවරු
රජුගේ අන්තඃපුරයේ (හුගුං, 후궁/ 後宮) සිටි බිසෝවරුන් සහ උපබිසෝවරුනට නිශ්චිත ශ්‍රේණියක් තිබූ අතර, ‍ඒ අනුව ඔවුනගේ පදවි නාමයක් සහ ආමන්ත්‍රණ විලාසය සකස් විණි. යනු සම්ප්‍රදායික කොරියානු සමාජයේ රජු සහ අනෙක් රාජකීයයන් වෙනුවෙන් නැවතී සිට සේවය සලසනු ලැබූ කාන්තාවන් සඳහා යොදන කොරියානු වදනකි. මෙය "ගුංජුංයෝග්වන්" යන වදනෙහි කෙටි යෙදුමක් ලෙස සැලකේ. මෙහි අරුත "රාජ මාලිගයේ නිලධාරිණිය" යන්නයි.

## මූලාශ්‍ර
ගය:ශ්‍රී ලංකා එල්ලේ ක්‍රීඩා

එල්ලේ යනු ශ්‍රි ලංකාවට පමණක් ආවේනික පිත්තෙන් පන්දුවට පහරදෙන කණ්ඩායම් ක්‍රීඩාවක් වේ. පිත්ත සහ පන්දුවත් අතර පිල් දෙකක් වශයෙන් ක්‍රීඩකයින් දහසය (16) දෙනකුද අතිරේක ක්‍රිඩකයින් හතර (04) දෙනකු ඇතුලත් මෙම ක්‍රීඩාව ලොව වැඩිම ක්‍රිඩක සංඛ්‍යාවක් ඇතුලත් වූ ක්‍රීඩාව වශයෙන් හැඳින්විය හැක.වසර දහස් ගණනක ඇත ඉතිහාසයකට උරැමකම් කියනු ලබන මෙම ක්‍රීඩාව ඉතාමත් උද්වේගකාරවුත් තරගකාරිවුත් තරග රටාවක් ගන්නා එල්ලේ ක්‍රිඩාවේ සැම තරගයක්ම මහත් කුතුහලයකින් නැරඹිමට හැකියාවක් ලැබෙන අතරම ගම් පලාතේ මෙන්ම කණ්ඩායම් අතර එකමුතුකම වර්ධනය කරගැනිම මෙම තරගයන්හි මුලික අරමුණ ඇතිව අතිත මුතුන්මිත්තන් විසින් ආරම්භ කර ඇති ක්‍රිඩාවකි.

ප්‍රවර්ගය:එල්ලේ
ප්‍රවර්ගය:එල්ලේ ක්‍රීඩක ක්‍රීඩිකාවෝ
ජෝසුන්හි යේජොං රජ

:*මෙම ලිපිය කොරියාවේ ජොසොන් රාජවංශයේ 8වන පාලකයා පිළිබඳ වේ. ගෝර්යෝ රාජවංහයේ 16වන කොරියානු පාලකයා සඳහා, ගෝර්යෝහි යේජොං බලන්න*.

**ජොසොන්හි යේජොං** (12 පෙබරවාරි 1450 – 31 දෙසැම්බර් 1469) යනු කොරියාවේ ජොසොන් රාජවංශයේ 8වන රජුයි. ඔහු සිය පියා වූ සේජෝ රජුගෙන් පසු 1468දී සිහසුනට පත්වන විට වයස අවුරුදු 18කි.‍ (කොරියානු ක්‍රමය අනුව 19) නමුත් රාජ්‍ය පාලනය සිදු කිරීමට තරම් ශාරීරික සුවතාවකින් නොවූ ඔහු වසරකට පසු මියගියේය.

යේජොංගේ සමයේ සිදු වූ ප්‍රමුඛ සිදුවීමක් ලෙස නම් ඉ (남이 장군, 南怡) සෙන්පතියාගේ නඩු තීන්දුව සහ මරණය දැක්විය හැක. නම්-ඉ ප්‍රකට වූයේ ගං-සුන් සෙන්පති සහ සෙස්සන් සමග එක් වී යි සි-ඒ කැරැල්ල මැඬලීම හේතුවෙනි. 28වන වියේදී, ඔහුව යුධ අමාත්‍ය ලෙස පත් කෙරිණි. කෙසේනමුත්, යේජොං රජු වූ පසු, නම්-ඉ කෙරෙහි ඊර්ෂ්‍යාවෙන් පසු වූ යු ජග්වං (유자광, 柳子光) නැමැති අමාත්‍යවරයා නම් ඉව රාජද්‍රෝහී චෝදනාවන්ට හසුකළේ ය. මෙයට ගං සුන් (강순, 康純) අමාත්‍යවරයාවද හසු කළ යු, රජු ඉදිරියේ ඔවුනට නඩු පැවරීය. ඔවුනව වරදකරුවන් කොට දඬුවම් පමුණුවන ලද අතර, යු ජා-ග්වංව උසස් නිලයකට පත්කොට ඔහුට කුමාර තනතුරක් ලබා දිණි. මෙම සිදුවීමෙන් පසු, යු විසින් තමන්ට වඩා උසස් බොහෝ අමාත්‍යවරුනට එරෙහිව මෙසේ වරද පැටවීම සිදු කරන ලදී.

## චරිතාපදානය
1450දී ජොසොන්හි සේජෝ රජුගේ දෙවන පුත්‍රයා ලෙස උපන්නේය. ඔහුගේ චාරිත්‍රානුකූල නාමය හේයැං කුමරු නම් විය. නමුත් ඔහුගේ වැඩිමහල් සොයුරා වූ කිරුළහිමි උයිග්යොං කුමරුගේ හදිසි වියෝවත් සමග 8වන වියේ පසු වූ ඔහුව කිරුළහිමි කුමරු තනතුරට පත්කෙරිණි.

සේජෝ රජුගෙන් පසු 1468දී සිහසුනට පත්වන විට ඔහුගේ වයස 19කි. නමුත් ඔහුට එවිට වයස 20ක් නොවූ හෙයින් සහ ළමාවියේ සිටම රෝගීව දුබලතාවයන්ගෙන් පෙළෙමින් සිටි හෙයින්, යේජොංගේ මව වූ ජොංහී අගබිසව ඔහු වෙනුවෙන් රාජ්‍ය පාලනය සිදුකළාය. මේ යුගයේ වාර්තා අනුව, මෙකල දේශපාලන තීරණ ගන්නා ලද්දේ අගබිසව සහ සේජෝ රජු විසින් පත්කොට තිබූ නිලධාරීන් තිදෙනකු විසිනුයි.

මේ රජුගේ සම්පූර්ණ රාජ්‍ය කාලය මාස 14ක් පමණක් වුවද, මෙම කාලය තුළ සිදුවීම් ගණනාවක්ම සිදු විය. 1468දී, නම් ඉට එරෙහි රාජද්‍රෝහී චෝදනා එල්ලවීම හේතුවෙන් ජොසොන් රාජ්‍යයේ දේශපාලනය කෙරෙහි සුවිශාල බලපෑමක් ඇති විය. රජුගේ මරණයට මඳ කලකට පෙර 1469දී, ජොසොන් රාජ්‍යය ජපානය සමග සියලු වෙළඳාම් තහනම් කළේය. එසේම යේජොං විසින් සාමාන්‍ය ගොවීන්ට හමුදාවට අයත්ව තිබූ ඉඩම්වල වගාකිරීමේ අයිතිය ලබා දෙන ලදී.

20වන වියේ දී යේජොං රජු මියගියේය. ඔහුගේ සොහොන්ගැබ දකුණු කොරියාවේ ග්යොංගිඩෝහි ගොයැං ප්‍රදේශයේ පිහිටා ඇත. එම ස්ථානයේ තවත් රජවරුන් සහ අගබිසෝවරුන්ගේ සොහොන්ද පවතී.ජංසුන් අගබිසව,
## යි බුන්, ප්‍රධාන කුමරු ඉන්සොං (이분 인성대군, නොවැම්බර් 30, 1461 – ඔක්තෝබර් 29, 1463), එකම පුත්‍රයායි
# චොංජු හන් වංශයේ අන්සුන් අගබිසව (안순왕후 한씨, 1445(?)–දෙසැම්බර් 23, 1498)
## යි හ්යොන්, ප්‍රධාන කුමරු‍ ජීන් (이현 제안대군, 1466–1525), එකම පුත්‍රයායි
## යි හ්යොල්, ජාසන් කුමරු (이혈 잘산군), හදාගත් පුත්‍රයායි (1457 – 1494). සියොංජොං රජු බවට පත් විය.
## හ්යොන්සුක් කුමරිය (현숙공주, 1464–1502), 1වන දියණිය
## හ්යේසුන් කුමරිය (혜순공주), 2වන දියණිය
# චෝයි *ග්වයි-ඉන්* (귀인 최씨)
::*දරුවන් නැත.
# ගි මාලිග පාලිකාව (상궁 기씨)
::*දරුවන් නැත.

## ඔහුගේ සම්පූර්ණ මරණාපර නාමය
* කොරියාවේ මහා යේජොං යංදෝ හ්‍යුම්මුන් සොංමු යුයිඉන් සෝහ්යෝ රජ
* 예종양도흠문성무의인소효대왕
* 睿宗襄悼欽文聖武懿仁昭孝大王

## සටහන්
## මේවාද බලන්න
*ජොසොන්
*කොරියාවේ රජවරුන්ගේ ලැයිස්තුව
ස්හාංග්යා ජාතික භූ උද්‍යානය

**ගන්සු ස්හාංග්යා ජාතික භූ උද්‍යානය** (), පිහිටා තිබෙන්නේ චීනයේ ස්හාංග්යා නම් දිස්ත්‍රික්ක මට්ටමේ නගරයේ සුනන් සහ ලින්සෙ ප්‍රාන්ත අතරය. මෙය වර්ග කිලෝමීටර 322ක භූමිප්‍රමාණයක් පුරා පැතිර පවතී. මෙම භූමි භාගය 2012 අප්‍රේල් 23 දින අර්ධ-ජාතික භූ උද්‍යානයක් බවට පත් විය. (ප්‍රාදේශිය නාමය: ගන්සු ස්හාංග්යා ඩැන්සියා ජාතික භූ උද්‍යානය). මෙම භූ උද්‍යානය වඩාත්ම ප්‍රසිද්ධව ඇත්තේ එහි ඇති වර්ණවත් පාෂාණ පිහිටීම නිසාය. චීන මාධ්‍ය පවසන අන්දමට මෙම භූමිය චීනයේ සුන්දරම භූමි භාග වලින් එකක් සේ සැලකේ.

## පිහිටීම
මෙම උද්‍යානය පිහිටා තිබෙන්නේ ලින්සෙ සහ සුනන් යන ප්‍රාන්ත 2ට අතරමැදි වූ ක්යිලියන් කඳු (祁连山) පන්තියේ උප කන්දක් අසලය. 

## ඩැන්ක්සියා
ඩැන්ක්සියා භූ රූපාකාරයක් යනු ගිනිකොණ, නිරිතදිග, සහ වයඹදිග චීනයේ හමු වන විවිධාකාර භූ දර්ශනයි. මේවා බොහෝ විට පටු ප්‍රපාත වලින් සමන්විත රතු පැහැති භූ තට්ටු ලෙසින් දර්ශනය වේ. 
## භූ දර්ශනය
ස්හාංග්යා ඩැන්ක්සියා එහි ඇති සුමට, තියුණු, මීටර සිය ගනනක් උස, අසාමාන්‍ය වර්ණවත් පාෂාණ හේතුවෙන් වඩාත් ජනප්‍රිය වී තිබේ. මේවා වසර මිලියන 24ක පමන කාලයක පටන් තැන්පත් වූ වැලිගල් සහ අනෙකුත් ඛණිජ වල ප්‍රතිපලයකි. තට්ටු කේක්  එකකට සමාන ප්‍රතිරූපයක් නිරූපණය කරන මෙම පාෂාණ හිමාලයා කදු නිර්මාණය සඳහා දායක වූ භූ චලන තැටි වල ක්‍රියාකාරීත්ව සමග සහසම්බන්දකමක් පෙන්නුම් කරයි. සුලඟ, වැස්ස, සහ කාලය පාෂාණ වල අසාමාන්‍ය හැඩ නිර්මාණයට දායක වී ඇත.

## මාධ්‍ය සහ සංචාරක ක්ෂේත්‍රය
2005දී ප්‍රසිද්ධ මාධ්‍ය ආයතන 34කින් සමන්විත කමිටුවක් මගින් ස්හාංග්යා ඩැන්ක්සියා චීනයේ ඇති සුන්දරම භූ දර්ශන වලින් එකක් ලෙස නම් කෙරෙනු ලැබූහ. 2009දී, *චයිනා නැෂනල් ජියෝග්‍රැෆි* සඟරාව මගින් චීනයේ ඇති සුන්දරම භූ දර්ශන 6න් එකක් ලෙස ස්හාංග්යා ඩැන්ක්සියා නම් කරනු ලැබිණ. මෙම ප්‍රදේශය ස්හාංග්යා නගරයට සංචාරක ආකර්ශනය කරන මූලාශ්‍රය බවට පත්ව ඇත. සංචාරකයන්ගේ පහසුව තකා ඇතුල්වීමේ මාර්ග සහ ඇවිදුම් පථ දාමයක් මෙහි ඉදි කර ඇත. 2014දී යුවාන් මිලියන 100ක් මෙම ප්‍රදේශයේ පහසුකම් ඉහල නැංවීම සඳහා ආයෝජනය කරන ලදි.

## පාෂාණ සැකැස්ම
ස්හාංග්යා ඩැන්ක්සියා නිර්මාණය වීමට මූලිකම ප්‍රභවය ලෙස සැලකෙන්නේ රතු වැලිගල් වල ඛාදනයයි. මෙම රතු වැලිගල් ඛාදනය වී හුදෙකලා ශිඛර සහ අධික බෑවුම් සහිත ස්ථරීභවනය වූ උද්ගත නිර්මාණය කර තිබේ. මෙහි විශේෂ භූ විද්‍යාත්මක සැකැස්ම හා ඊට සමගාමී දිගුකාලීන කාන්තාර තත්වය, රාත්‍රී කාලයේ ඇති වන අධික සීත තත්වය නිසා පාෂාණ වල පතුරු ගැලවීම, වැස්ස සහ සුලගින් ඇති වූ ඛාදන හේතුවෙන් මෙම වර්තමාන තත්වයට මෙම පාෂාණ පත්ව ඇත.

## මූලාශ්‍ර
චාමර වීරසිංහ Chamara Weerasinha

චාමර වීරසිංහ එල්ලේ ක්‍රීඩා ශුරතාවයන් රැසක්ම දිනා ඇති ක්‍රීඩකයෙකි.

==

## දෙමව්පියන් 
## ක්‍රීඩා කුසලතාවයන් 
ක්‍රික්‍රට් වෙලිබොල් සහ මළළ ක්‍රීඩා,

## ආයතනය 
දැනට ඉතාලියේ රාජකාරි කරමින් එල්ලේ ක්‍රීඩාවේ නිරතව සිටි
## ක්‍රීඩාව වෙනුවෙන් දරණ ලද තනතුරැ 
එල්ලේ කණ්ඩායම් නායක,

ගොනුව: Judech1.JPG|  
ගොනුව: Judech2.JPG|  
ගොනුව: Judech3.JPG|  
ගොනුව: Judech4.JPG|  

## ක්‍රීඩා කුසලතාවයන් 
කිුඩා  කුසලතා  විදුහල්  එල්ලේ  පාපන්දු  කණ්ඩායම නියොජනය කරමින් ශුරතා දිනාගැනිම,  ක්‍රීකට්   පාපන්දු කිුඩා සමාජයන්හි  ශුරතා දිනාගැමට සහය ලබාදිම.

## වැදගත් කාර්්‍යයන් 
කිුඩා සංවිධානය කිරිම,,
## ප්‍රථමයෙන් ක්‍රීඩා කරන ලද එල්ලේ කණ්ඩායම 
බොරලැස්ස ශාන්ත ආනා එල්ලේ කණ්ඩායම ඉතාලියේ ශාන්ත ආනා එල්ලේ කණ්ඩායම
## වෙනත් 

ගොනුව: Judech5.JPG|  
ගොනුව: Judech6.JPG|  
ගොනුව: Judech7.JPG|  

## භාහිර සබැදි 
|website       = www.srilankaelle.com www.srilankaelle.com ශ්‍රී ලංකා එල්ලේ Sri Lanka Elle
අන්තර්ජාල පිටුව   = www.srilankaelle.com www.srilankaelle.com ශ්‍රී ලංකා එල්ලේ Sri Lanka Elle
website අන්තර්ජාල පිටුව  = www.srilankaelle.com www.srilankaelle.com ශ්‍රී ලංකා එල්ලේ Sri Lanka Elle
චාමර විරසිංහ ගැන ලියවුන අන්තර්ජාල පිටුව   = www.srilankaelle.com / www.srilankaelle.com ශ්‍රී ලංකා එල්ලේ Sri Lanka Elle

## මුලාහ්‍ර 
* එල්ලේ ක්‍රීඩාව පිළීබදව 
* එල්ලේ ක්‍රීඩාව පිළීබදව වීඩියෝපට
* l එල්ලේ ක්‍රීඩා ඉතිහාසය වෙනුවෙන් ලියවුන වෙබ් පිටුව
චාමර විරසිංහ ගැන ලියවුන අන්තර්ජාල පිටුව   = www.srilankaelle.com / www.srilankaelle.com ශ්‍රී ලංකා එල්ලේ Sri Lanka Elle

ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:සිංහලයෝ
ප්‍රවර්ගය:එල්ලේ ක්‍රීඩකයෝ
ප්‍රවර්ගය:එල්ලේ
ප්‍රවර්ගය:1970 උපත්
ලංකා දුම්කොල සමාගම

**ලංකා දුම්කොල සමාගම පීඑල්සී** (CTC) යනු ශ්‍රී ලංකාවේ දුම්වැටි නිෂ්පාදනය, අලෙවිය සහ අපනයනය සිදුකරන දුම්කොල සමාගමක් වේ. සීමාසහිත බ්‍රිතාන්‍ය-අැමෙරිකානු දුම්කොල සමාගමේ අනුසමාගමක් වන එය කොළඹ කොටස් වෙළඳපොළහී ලැයිස්තුගත දෙවන විශාලතම සමාගමද වේ. රටෙහි දුම්වැටි නිෂ්පාදනයෙහි ඒකාධිකාරය ලංකා දුම්කොල සමාගම සතුවේ. සමාගම විසින් අලෙවිකරනු ලබන දුම්වැටි සන්නාම අතර බ්‍රිස්ටල්, කැප්ස්ටන්, ඩන්හිල්, ජෝන් ප්ලේයර් ගෝල්ඩ් ලීෆ්, ලකී ස්ට්‍රයික්, පෝල් මෝල් සහ ත්‍රී රෝසස් අාදිය වේ.

## මූලාශ්‍ර
ප්‍රවර්ගය:ශ්‍රී ලංකාවේ දුම්කොල සමාගම්
රේමන්ඩ් අප්පුහාමි Reaimand Appuhami

## හැදින්වීම 
වයඹ පලාතේ පුත්තලම් දිස්ත්‍රික්කයට අයත් ගෝනවිල දංකොටුව ලිපිනයේ පදිංචි**රේමන්ඩ් අප්පුහාමි** (ඉංග්‍රීසි **Raimand Appuhami** උපත: 1940 මැයි මස 27 වැනිදා) නොහොත්  රේමන්ඩ් අප්පුහාමි දංකොටුව විද්‍යාලයෙන් අධ්‍යාපනය හැදාරන ලදී. පාසැලේ දක්ෂ මළල ක්‍රීඩකයෙකු වශයෙන් දක්ෂ්කම් පාමින් කුසලතා රැසක් දිනා ගන්නා මොහු පාසැලේ ක්‍රීඩා තරග වලින් අනතුරැව ගම් ප්‍රදේශයේදී එම වකවානුවතුල ශ්‍රී ලංකාවේ ජාතාක ක්‍රීඩාව වශයෙන් සලකමින්ජ නප්‍රියත්වයට පත්ව තිබූ එල්ලේ ක්‍රීඩාව හුරැ පුරැදු වෙන ලදී.

## දෙමව්පියන් 
## ක්‍රීඩා කුසලතාවයන් 
එල්ලේ ක්‍රීඩාවේ ධාවනයේදී බල්ටිය ගසමින් ලකුණු ලබාගන්නා ලද ප්‍රථමයා වශයෙන් එල්ලේ ඉතිහාසයට එක් වී ඇත
## ආයතනය 
## ක්‍රීඩාව වෙනුවෙන් දරණ ලද තනතුරැ 
එල්ලේ කණ්ඩායම් නායක,
## ක්‍රීඩා කුසලතාවයන් 
## වැදගත් කාර්්‍යයන් 
කිුඩා සංවිධානය කිරිම,,
## ප්‍රථමයෙන් ක්‍රීඩා කරන ලද එල්ලේ කණ්ඩායම 
දංකොටුව සුහද එල්ලේ කණ්ඩායම ලුණුවිල නැගෙන තරැ එල්ලේ කණ්ඩායම
## වෙනත් 
## භාහිර සබැදි 
|website       = www.srilankaelle.com www.srilankaelle.com ශ්‍රී ලංකා එල්ලේ Sri Lanka Elle
අන්තර්ජාල පිටුව   = www.srilankaelle.com www.srilankaelle.com ශ්‍රී ලංකා එල්ලේ Sri Lanka Elle

## මුලාහ්‍ර 
* එල්ලේ ක්‍රීඩාව පිළීබදව 
අන්තර්ජාල යූ ටියුබ් හි සදහන් සම්මුඛ සාකච්ඡාව   = www.srilankaelle.com / www.srilankaelle.com ශ්‍රී ලංකා එල්ලේ Sri Lanka Elle

ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:සිංහලයෝ
ප්‍රවර්ගය:එල්ලේ ක්‍රීඩකයෝ
ප්‍රවර්ගය:එල්ලේ
ප්‍රවර්ගය:1942 උපත්
මෙහෙන්දි

**මෙහෙන්දි** හෝ **හෙනා**, හෙනා ගසින් ලබා ගන්නා කොළ කුඩු බවට පත්කර ගෙන එයට වතුර යොදා පල්පයක් බවට පත්කර ගැනීමෙන් අනතුරුව එය ගැහැණුන් සහ පිරිමින් මෝස්තරයක් ලෙස භාවිතා කරයි. මෙය විශේෂයෙන් අත් සහ පා මෝස්තර කිරීමට වැඩි වශයෙන් භාවිතා කරනු ලබයි. මෙහෙන්දි යන්න සංස්කෘත වචනයෙන් ව්‍යුත්පන්න වූවකි. මෙහෙන්දි හා කහ භාවිතය මුල් කාලීන හින්දු වෛදික චාරිත්‍ර පොත්පත් වල විස්තර කරයි. මුලින් මෙහෙන්දි භාවිතය දැකගත හැකි වූයේ කාන්තාවන්ගේ අත්වල මෝස්තර ලෙසයි. නමුත් ඇතැම් විට පිරිමින්ගේ අත්වලද මෙය දැකගත හැකි විය. මෙය බෙහෙවින්ම වෛදික චාරිත්‍රයක් වන අතර මේ අනුව පිටත හා අභ්‍යන්තර හිරු නිරූපණයක් වේ. වෛදික පොදු චාරිත්‍රයට අනුව "අභ්‍යන්තර ආලෝකයෙහි පිබිදීමක්" ලෙස මෙම මෝස්තර හැදින්විය හැකිවේ.

මෙහෙන්දි මෝස්තර විවිධාකාරවූ වෙනස්කම් හා වර්ග දැකිය හැකිවන අතර ඒ අනුව මෙය මෙලෙස වර්ගීකරණයකට ලක්කළ හැකිවේ. අරාබි මෙහෙන්දි මෝස්තර, ඉන්දියානු මෙහෙන්දි මෝස්තර, සහ පකිස්ථානු මෙහෙන්දි මෝස්තර. මෙහෙන්දි මෝස්තර ඉන්දියාව තුළ බහුලව දැකගත හැකි අතර අසල්වැසි රටවල් වන බංග්ලාදේශය, පාකිස්තානය හා ශ්‍රී ලංකාව අතරද එම මෝස්තර කලාව ව්‍යාප්තව ඇත. කාන්තාවන් මෙහෙන්දි මෝස්තර විශේෂයෙන් භාවිතා කරනු ලබන්නේ, මංගල උත්සව, උත්සව අවස්ථා, ආගමික උත්සව හා සාම්ප්‍රදායික උත්සව වැනි අවස්ථාවන් සදහාය.

මෙහෙන්දි හෝ හෙනා සම්භවය පිළිබඳ මතභේද පවතින අතර එය මූලික වශයෙන් ඊජිප්තියානු මමී වල ශරීර ආවරණයක් ලෙසද භාවිත කර ඇත. මීට අමතරව එම මමී වල හිසකෙස් හා නිය ලා රතු දුඹුරු පාටින් තැවරූ හෙනා දැක ගත හැකි විය. උද්භිද විද්‍යාඥයන් විශ්වාස කරන්නේ, හෙනා ශාකය ඊජිප්තුයානු සම්භවයකින් ආරම්භවී එය කාන්තාවන්ගේ අත්ල සහ පා මෝස්තර කිරීම සඳහා ඉන්දියාවට ගෙන ආ බවයි (7වන ශත වර්ෂයේ පටන්). ඓතිහාසිකව හෙනා ඖෂධීය අරමුණු සඳහා භාවිතා කර ඇත. මීට අමතරව අශ්වයන් හා වෙනත් සතුන්ගේ ලොම් වර්ණ කිරීමට, රෙදි සහ සම් මෙන්ම හිසකෙස් සඳහා ඩයි ලෙසද භාවිත විය. ප්‍රධාන වශයෙන් ඉන්දියාව හා පාකිස්තානය තුළ මෙහෙන්දි හෝ හෙනා, තාවකාලිකව සම සැරසිලි කිරීම සඳහා භාවිතා කරනු ලබයි. මීට අමතරව ඉන්දීය සිනමා සහ විනෝදාස්වාදය කර්මාන්තය තුළද මේවා දැකගත හැකි විය. තවද නේපාලය, බංග්ලාදේශය සහ මාලදිවයින යන රටවල්හීද මෙහෙන්දි භාවිතය දැකගත හැකිවේ.

## මූලාශ්‍ර
ජොන් ඩේවි

**ජොන් ඩේවි** ක්‍රිස්තු වර්ෂ 1790 දී බ්‍රිතාන්‍යෙය් දී උපත ලැබීය.ඔහු වෛද්‍යවරයෙකු හා ලේඛකයෙකු ගවේශකයෙකු හා සංචාරකයෙකු ලෙස ප්‍රකටය.ශ්‍රී ලංකාව පිළිබද ඓතිහාසිත තොරතුරු ගවේශනය කළ කීර්තිමත් ගවේශකයෙකු ලේඛකයෙකු මෙන්ම ශ්‍රී ලංකාවේ සිටි ඉංග්‍රීසි ආණ්ඩුකාරයෙකු වූ රොබට් බ්‍රවුන්රි ආණ්ඩුකාරවරයාගේ පෞද්ගලික වෛද්‍යවරයාදවිය.
## ළමාවිය හා අධ්‍යාපනය 
ඩේවි ක්‍රිස්තු වර්ෂ 1790 දී බ්‍රිතාන්‍යෙය් දී උපත ලැබීය.ඔහුගේ සොහොයුරා වන්නේ සුප්‍රකට **ශ්‍රීමත් හම්ප්‍රි ඩේවී** නම්වූ විද්‍යාඥයාය.නම්ප්‍රි ඩේවි විසින් ගල් අගුරු ආකර තුල භාවිත කළ හැකි ආරක්ෂිත ලාම්පුවක් නිපදවීය.කුඩා අවදියේ සිටම අද්‍යාපනයට දක්ෂතා දක්වූ ඩේවි තම උසස් අධ්‍යාපනය සදහා පියමනින්නේ බ්‍රිතාන්‍යයේ එඩින්බරෝ විශ්ව විද්‍යාලයටයි.එහිදී තම උසස් අධ්‍යාපනය සදහා වෛද්‍ය විද්‍යාව තොරාගන්නා ඔහු 1814 දී එම විශ්ව විද්‍යාලයෙන්ම වෛද්‍ය උපාධිය හිමිකර ගනී.ඔහු දක්ෂ ශල්‍ය වෛද්‍යවරයෙකු බ්‍රිතාන්‍ය යුධ හමුදාවට එක්වී තම වෘත්තීය ජීවිතය අරඹයි.
## ලංකාවට පැමිණීම 
1816 දී ලංකාවට පැමිනෙන ජොන් ඩේවි එවක ලංකාවේ ඉංග්‍රීසි ආණ්ඩුකාරවරයා වූ සර් රොබට් බ්‍රවුන්රි ගේ පෞද්ගලික වෛද්‍ය වරයා ලෙස සේවය කරයි.ඔහු 1816 සිට 1820 දක්වා කාලය තුල ලංකාවේ වාසය කළේය.ඔහු මෙසේ ආණ්ඩුකාරවරයාගේ පෞද්ගලික වෛද්‍යවරයා ලෙස සේවය කරන අතරතුර ලංකාව පුරා සංචාරය කරමින් ලංකිකයන්ගේ සමාජ ආර්ථික ආගමික හා සංස්කෘතික කාරනා පිළිබදව ඉතා සුපරික්ෂාවෙන් තොරතුරු ගවේශනය කළේය.එසේම තමා විසින් සහභාගී නිරීක්ෂනය මගින් රැස්කරගත් ශ්‍රී ලාංකික යන් පිළිබද තොරතුරු ලේඛන ගත කොට සුරක්ෂිත කිරීමට අමතක නොකලේය.

## ප්‍රකාශන 
thumb
ජොන් ඩේවි විසික් ග්‍රන්ත පහක් පමණ ප්‍රකාශයටපත්කර ඇත.මෙම ග්‍රන්ත අතරින් ඩේවි ලංකාව ගැන ලියූ විශිෂ්ටතම ග්‍රන්තය ලෙස An Account of The Interior Of Ceylon and Of its Inhabitants ග්‍රන්තය සදහන්වේ.මෙය ශ්‍රී ලංකාවේ පිළිබද විවිධ පැතිකඩයන් ඔස්සේ සමාජ මානව විද්‍යත්මක දෘෂ්ටි කොණයෙන් විමසා බැලෙන කෘතියකි.

## ඩේවි දුටු ලංකාව 
thumb
ජෝන් ඩෙවි විසින් රචිත An Account of The Interior Of Ceylon and Of its Inhabitants නම් ග්‍රන්තය ඇල්ලේපොළ එච්.එම් සොමරත්නයන් විසින් **ඩේවි දුටු ලංකාව** නමින් සිංහලයට පරිවර්තනය කළේය.

මෙම ග්‍රන්තයේ මුල් පරිච්ඡෙද තුන භූගෝලීය පිහිටීම කදු ඛනිජ පිළිබද විස්තර කරයි.තුන්වන හතරවන පස්වන හා හයවන පරිච්ඡෙද උඩරට රාජධානියේ දේශපාලන පසුබිම විස්තර කරයි.හත්වන පරිච්ඡේදය ආගමික පසුබිම විස්තර කරයි.අටවන පරිච්ඡෙදය කලාව හා සාහිත්‍ය විස්තර කරයි.නමවන පරිච්ඡෙදයෙන් ගැමි ජීවිතය විස්තර කරයි.දහවන පරිච්ඡේදයෙදී ඩේවි විසින් විවිධ පුද්ගලයින් හමඑී ලබාගත් තොරතුරු ජනප්‍රවාද විස්තර කරයි.

## බාහිර යොමු 
* https://archive.org/stream/anaccountinteri00davygoog#page/n14/mode/1up
කරිෂ්මා ටන්නා

**කරිෂ්මා ටන්නා** (උපත 1983 දෙසැම්බර් 21)යනු ඉන්දීය ජාතික සිනමා නිළියක, මෝස්තර නිරූපිකාවක හා සත්කාරක සේවිකාවක වේ. ඇය ප්‍රධාන ලෙසම හින්දි චිත්‍රපටි සහ ඉන්දීය ප්‍රදර්ශණ වැඩසටහන්හී දැකගත හැකිවේ.

ඇගේ රංගනයෙන් දායකවූ බොලිවුඩ් චිත්‍රපටයක් වන "ග්‍රැන්ඩ් මස්ති" චිත්‍රපටයෙන් අනතුරුව, ඇයගේ අනෙක් චිත්‍රපටය වන්නේ "ටීනා සහ ලොලො" යන චිත්‍රපටයයි. මේ චිත්‍රපටය සදහා කරිෂ්මා ටන්නා සහ සනී ලියොන් දෙදෙනාම ප්‍රධාන රංගනයෙන් දායක වේ. මීට අමතරව ඇය *බිග් බොස් 8* යන රියැලිටි වැඩසටහනටද සහභාගී විය.

## පුද්ගලික දිවිය
කරිෂ්මා උපත ලබා හැදී වැඩෙන්නේ ගුජරාටි පවුලකයි. 2015 වසරේදී ඇය ඉන්දීය නළුවකු වූ උපෙන් පටෙල් සමඟ විවාහ විය. කෙසේ නමුදු 2016 වසරේදී ඔවුන් දෙදෙනා වෙන්විය.

## වෘත්තීය 
### රූපවාහිනී (2000–වර්තමානය තෙක්) 
කරිෂ්මා 2000 වර්ෂයේ සිට 2008 වර්ෂය දක්වා දිගහැරුණු *බලාජි ටෙලිෆිල්ම්ස්*ට අයත් ඉන්දියානු සෝප් ඔපෙරාවක් වූ *කියුන්කි සාස් බාහි කබි බාහු තයි* මාලානාටකයට රංගනයෙන් දායක විය. ඇය එහිදී ඉන්දු යන චරිතයට පණ පොවන ලදී. මීට අමතරව බලාජි ටෙලිෆිල්ම් නාට්‍ය නිෂ්පාදනයක් වූ *කාහි ටු මෙලින්ගි* (වර්ෂ 2002 නොවැම්බර් සිට 2003 දක්වා) ටෙලිනාට්‍යයටද අැය දායක විය.

වර්ෂ 2003 දෙසැම්බර් සිට 2005 පෙබරවාරි දක්වා විකාශනය කල රූපවාහිනී කතාමාලාවක් වූ *කොයි දිල් මේන් හයි*හි කෘටිකා චරිතයට කර්ෂ්මා රංගනය එක්කරන ලදී. එසේම 2005 නොවැම්බර් සිට 2007 සැප්තැම්බර් දක්වා විකාශනය වූ *එක් ලඩ්කී අන්ජානී සී* හී දුෂ්ඨ චරිතයක් වූ අයේශා යන චරිතයට කර්ෂ්මා පණ පොවන ලදී.

බී.ආර් ෆිල්ම්ස් හි රූපවාහිනී නාට්‍ය මාලාවක් වූ *විරාසට්* (2006 ජූනි - 2007 ජූලි ) සඳහා ගිවිසුමකටද ටන්නා එළඹෙන ලදී.

### සිනමාව (2005–වර්තමානය තෙක්) 
ටන්නාගේ මංගල චිත්‍රපටය වූවේ 2005 දෙසැම්බරයේ තිරගත වූ *දොස්ති:ෆ්‍රෙන්ඩ්ස් ෆොරෙව* යන චිත්‍රපටයයි. ඇයගේ දෙවන චිත්‍රපටය කන්නඩා භාෂා චිත්‍රපටයක් වූ *අයිම් සොරි මතේ බන්නි ප්‍රීත්සෝනා* වූ අතර එය 2011 ජූනි මාසයෙදී නිකුත් විය. ඇය එහි ප්‍රධාන චරිතයට චේතනා නමින් පණ පොවන ලදී.

2004 වර්ෂයේ අප්‍රේල් නිකුත් කරන ලද චිත්‍රපයක් වූ *මස්ති* චිත්‍රපටයේම පසු නිමැවුමක් ලෙස 2013 වර්ෂයේ සැප්තැම්බර් මස *ග්‍රෑන්ඩ් මස්ති* චිත්‍රපටය නිකුත්වූ අතර එය කාමුක විනෝදාත්මක චිත්‍රපටයක් විය.

ටන්නා රූපවාහිනී දැන්වීම් ගනනාවකට පෙනීසිට ඇත. ඒවා අතර *ස්ටේෆ්‍රී*, *ලයිෆ්බෝයි* සහ *නිර්මා* ප්‍රධාන වේ.

## මූලාශ්‍ර
ප්‍රවර්ගය:1983 උපත්
ප්‍රවර්ගය:සිනමාව
ප්‍රවර්ගය:ඉන්දියානු සිනමාව
ප්‍රවර්ගය:ඉන්දියාව
ඉන්වොන් අගබිසව

**ඉන්වොන් අගබිසව** (1687–1757) යනු කොරියානු ජොසොන් රාජවංශයේ විසූ අගබිසවක් වන අතර, ඇය ජොසොන්හි සුක්ජොං රජුගේ අග මෙහෙසිය වූවා ය.

## චරිතාපදානය
1687 වර්ෂයේ එනම් සුක්ජොං රජුගේ දහ තුන්වන වර්ෂයේ නවවන මාසයේ විසි නවවන දිනයේ අනාගත ඉන්වොන් අගබිසව උපත ලැබූයේ කිම් ජූ-ෂින් (හංගුල්: 김주신, හන්ජා: 金柱臣) මැතිතුමන්ගේ සහ ඉම්චොන් ජෝ වංශයේ ජෝ ආර්යාව (හංගුල්: 임천 조씨, හන්ජා: 林川 趙氏) ගේ දෙවන දියණිය ලෙසයි. ඇය හට කිම් හුයොන් (හංගුල්: 김후연, හන්ජා: 金後衍)  සහ කිම් ගුයොන් (හංගුල්: 김구연, හන්ජා: 金九衍) යනුවෙන් හැඳින්වුණු සොහොයුරන් දෙදෙනෙක් වූහ. ඇගේ වැඩිමහල් සොහොයුරිය පසුව ලී දොක්ලින් නගරාධිපතිවරයාගේ (හංගුල්: 시장이덕린, හන්ජා: 郡守李德隣) බිරිය බවට පත්වූවා ය. ඇගේ නැගණිය යුන් මියොන්-ග්යෝ (හංගුල්: 윤면교, හන්ජා: 尹勉教) සමග විවාහ වූ බව සඳහන් වේ.

1702දී සුක්ජොං රජු විසින් ඇයව සිය තෙවන අගබිසව ලෙස සරණපාවා ගන්නා ලදී. මේ වන විට රජුගේ දෙවන අගබිසව වූ ඉන්හ්යොන් අගබිසව මරණයට පත්ව සිටි අතර, තවත් අගබිසවක වූ ජෑං *හුයි-බින්* බිසවට 1701දී මරණ දඬුවම ලබා දී තිබිණි. 1711දී ඉන්වොන් අගබිසව හට වසූරිය රෝගය වැළඳිණි. නමුත් ඇය ඉන් සුවය ලබා යථා තත්ත්වයට පත්වීමට ඇය සමත් වූවා ය.

1720දී සුක්ජොං රජු මිය යාමත් සමග ඇය රාජ්‍යයේ වැන්දඹු රජ බිසව (大妃 대비 *දේබි*) බවට පත් විය. ඇගේ සුළු පුත්‍රයකු වූ ග්යොංජොං රජු මරණයට පත් වීමෙන් පසු, ඇගේ අනෙක් සුළු පුත්‍රයා වූ යොංජෝ රජු සිහසුනට පත් වූ අතර එහි දී එනම් 1724දී, ඇයව මහා වැන්දඹු රජබිසව (大王大妃 대왕대비 *දේවංදේබි*) තනතුරට පත් කිරීම සිදු විය.

යොංජෝ රජුගේ තිස් තුන්වන වර්ෂයේ (1757) තුන්වන මාසයේ විසිහයවන දිනයේ ඉන්වොන් බිසව චංදොක් මාලිගය තුළ දී සිය අවසන් හුස්ම හෙළුවා ය. මිය යන විට ඇගේ වයස අවුරුදු 70කි. ඇගේ දේහය ග්යොංගි පළාතේ, මියොංර්යුං නැමැති ස්ථානයේ සුක්ජොං රජුගේ සහ ඔහුගේ දෙවන බිරිඳ වූ ඉන්හ්යොන් අගබිසව භූමදානය කළ ස්ථානය ගේ සොහොන් අසලින් භූමදානය කරන ලදී.

## ඇගේ සම්පූර්ණ මරණාපර නාමය 
ඇයගේ මරණින් පසුව ඇයට පහත දැක්වෙන මරණාපර නාමය ප්‍රදානය කෙරිණි:
*ඉන්වොන් අගබිසව, *හ්යේසුන් ජග්යොං හොන්ර්යොල් ග්වංසොන් හ්යොන්ඉක් කංසොං ජොංදොක් සුචං යොංබොක් යුංහ්වා හවයිජොං ජොංවූන් ජොඋයි ජංමොක් ඉන්වොන් වංහු*
*혜순자경헌렬광선현익강성정덕수창영복융화휘정정운정의장목인원왕후 
*惠順慈敬獻烈光宣顯翼康聖貞德壽昌永福隆化徽精正運定懿章穆仁元王后.

## ජනප්‍රිය සංස්කෘතිය තුළ
*ඕ යොන්-සෝ විසින් 2010 රූපවාහිනී කතාමාලාවක් වූ *දොං යි* තුළ ඉන්වොන් අගබිසවගේ චරිතය නිරූපණය කරයි.

## මූලාශ්‍ර
Bandula Jayawardane

**බන්ධුල ජයවර්ධන**

1926 ජුනි 15 වන දින රත්නපුර මොරගහටය ග්‍රාමයේ දී කහන්දවල ආරච්චිගේ දොන් පීටර් ජයවරධන සහ මර්සියානා විජේසිංහ දම්පතීන්ට දාව කහන්දවල   ආරච්චිගේ දොන් බන්ධුල ප්‍රේම ජයවෙර්ධන නමින් උපත ලැබීය.

·        පාසල් අධ්‍යාපනය රත්නපුර ජේසු බිළින්දුගේ කන්‍යාරාමය,පර්ගසන් උසස් විද්‍යාලය,සීවලී විද්‍යාලය සහ කොල්ලුපිටියේ ශාන්ත පීතර විද්‍යාලය 

·        පේරාදෙනිය විශ්ව විද්‍යාලය - දර්ශනය පිළිබද විශේෂ උපාධිය - ඉංග්‍රිසි මාධ්‍ය (1954)

·        ගුරු වෘතිය - රත්මලාන ධර්මාලෝක විද්‍යාලය සහ රත්නපුර ශාන්ත ඇලොෂියස් විද්‍යාලය

·        බෙ!ද්ධ විශ්ව කෝෂයේ කතෘ මණ්ඩල සාමාජික,සහකාර කතෘ,ප්‍රධාන කතෘ

·        විශ්ව විද්‍යාල බාහිර කතිකාචාර්ය

·        සංස්කෘතික අමාත්‍යාංශයේ හිටපු සහකාර ලේකම්

·        සංස්කෘතික දෙපාර්තමේනතුවේ හිටපු සහකාර අධ්‍යක්ෂ

·        ඔහු 1968 සිට සිංහල නාට්‍ය අනු මණ්ඩලයේ සාමාජිකයෙක් ලෙස කටයුතු කළ ඔහු 1976 දී සිංහල නාට්‍ය අනු මණ්ඩලයේ සභාපති ධුරයට පත්විය.

ඉන් පසු 1984,1985,1986 වසරවලදී නාට්‍ය අනු මණ්ඩලයේ සභාපති ධුරය දැරීය.

·        රාජ්‍ය නාට්‍ය උළෙල ඇතුළු ජාතික මට්ටමේ නාට්‍ය තරග විනිශ්චය මන්ඩල හිටපු සාමාජික

·        මුල් යුගයේ නාට්‍ය නිර්මාණ කටයුතු පේරාදෙනිය ව්ශ්ව විද්‍යාලයේ සිසුන්,කාර්ය මන්ඩල සාමාජිකයන් යොදාගෙන මහාචාර්ය සරච්චන්ද්‍රයන්ගේ මග පෙන්වීම හා

උනන්දු කරවීම් සමග නිර්මාණය වූ ඒවාය.( පේරාදෙනියේ දී මහාචාර්ය සරච්චන්ද්‍රයන් සමග එකම කුටියේ වෙසෙමින්  ගත කළ කාලය මෙහුගේ නිර්මාණ ජීවිතය 

පෝෂණය       වීමට මහත් පිටු බලයක් සැප යීය)

·        බෙ!ද්ධ විශ්ව කෝෂයේ සහ සිංහල විශ්ව කෝෂයේ කටයුතු කරන අවදියේ දී මහාචාර්ය ගුණපාල මළලසේකරයන්ගේ වියත් ඇසුර ලැබීය

·        ශ්‍රී ලංකාවේ පාසල් තුළ නාට්‍ය අධ්‍යාපනය ගුණාත්මකව ප්‍රචලිත කිරීමට ශාස්ත්‍රීය දැනුම නොමදව ලබා දී ඇත.

·        විශ්ව විද්‍යාලවල මෙන්ම ටවර් හෝල් රගහල පදනම වැනි  නාට්‍ය සදහාම කැපවුණු ආයතනයන් හී විධිමත් නාට්‍ය පාඨමාලා ආරම්භ කිරීමට විෂය මාලා සැකසීමට හා 

උපාධි වැඩසටහන් ඇති කිරීමට මූලිකත්වය ගෙන කටයුතු කළේය.

**නිර්මාණ**

·        ඝෝෂක වස්තුව (1958)

·        බෙරහඩ (1961)

·        ස්වරණ හංස (1965)

·        දියසේන නොපැමිණීම (1965)

·        බිහිවනු බෝසතාණනි (1966)

·        ස්වරණමාලි (1999)

.         සකලජන (1986)

.         මොනර පිල් (1992)

**මුද්‍රිත පොතපත සහ ශාස්ත්‍රීය සංග්‍රහ**

·        රූපණ 1 සඟරාව

·        හැම්ලට් නාට්‍ය කලාව  හා ප්‍රේක්‍ෂක ඔබ(චන්ද්‍ර සෝම විතාන සමග)

·        සකලජන  – Everyman නාට්‍යෙය් අනුවර්තන රචනයකි. ධම්ම ජාගොඩ විසින් නිෂ්පාදිතයි.

·        සම්භාව්‍ය ග්‍රීක නාට්‍ය කලාව (1994)(විජේරත්න පතිරාජ සමග)

·        නාට්‍ය ප්‍රභේද (ජාතික අධ්‍යාපන ආයතනය වෙනුවෙන්)

·        Barefoot to Immortality (අමරණීයත්වයට පියමං කිරීම)

·        මොනරපිල් (1992)

·        කඹය (රෝම ප්‍රහසන නාට්‍යකරවකු වන ප්ලෝටස් ගේ රැඩෙන්ස් නාට්‍යෙය් සිංහල පරිවර්තනය)

·        ස්වර්ණමාලී නාට්‍ය පෙළ අධ්‍යයනය

·        A Brush Stroke Sketch of the Contemporary Sinahala Theatre 1950 – 1980 (1996)

·        විවාහය 1970

·        බිරිද - පෙමාලි ජයවර්ධන

·        දියණිය - රනිති ජයවර්ධන

·        අභාවය - 2003 නොවැම්බර් 21
ජෝධා අක්බර් (රූපවාහිනී කතාමාලාව)

***ජෝධා අක්බර්*** යනු සී ටීවී නාළිකාව ඔස්සේ විකාශය වූ ඉන්දියානු ඓතිහාසික කතාමාලාවකි. 2013 ජූනි 18 දින විකාශය ඇරඹි මෙය සඳදා සිට සිකුරාදා දක්වා සවස් කාලයේ විකාශය කෙරිණි. මෙය නිෂ්පාදනය කරන ලද්දේ ඒක්තා කපූර් විසින් බාලාජි ටෙලිෆිල්ම්ස් යන සන්නාමය යටතේය. රජත් තොකාස් සහ පරිධි ෂර්මා මෙහි ප්‍රධාන චරිත නිරූපණය කරති. වර්තමානයේ සී අන්මොල් ඔස්සේ එහි නැවත විකාශය සිදුවුවද, නව කතාමාලා අභිබවා ඉහළම නාට්‍ය 5 තුළ රැඳීසිටීමට එය තවමත් සමත් වී ඇත.

## කථා සාරාංශය
වීරකථාවක් වන *ජෝධා අක්බර්* කතාමාලාව දහසයවන සියවසේ මෝගල් අධිරාජයකු වූ අක්බර් සහ රාජ්පුත් කුමරියක වූ ජෝධා බායි අතර සිදු වූ දේශපාලන විවාහය තේමාකොට නිමැවුණකි. ‍ඔවුන්ගේ දේශපාලන විවාහය ක්‍රමයෙන් ආදරයක් බවට පෙරළෙන අයුරුත්, ඉන් මුළු මහත් ඉන්දියාවේම සිදු වූ වෙනස්කම් ද මෙමගින් නිරූපිත ය. ඉන්දියාවේ මෝගල්වරුන් සහ රාජ්පුත්වරුන් අතර පැවති සම්බන්ධතා මෙන්ම ඓතිහාසික යුද්ධ පවා මෙම කතාමාලාව තුළ අන්තර්ගතය. අක්බර් සහ ජෝධා බායිගේ ප්‍රේම වෘත්තාන්තයට පසුබිමින් රැජිණියන්, මාලිගා, නගරශෝභිනියන්, සහ අමාත්‍යවරුන්ගේ පුවත් ද දිවෙයි. එසේම ජලාලුද්දීන් අධිරාජයා ජනතාවගෙන් අක්බර් යන නාමය හිමිකරගත් අයුරු ද මෙම කතාමාලාව මගින් වටහාගත හැක.

## චරිත නිරූපණය
## ඓතිහාසික නිරවද්‍යතාව
මෙම කතාමාලාවේ නිරූපිත බොහෝ සිදුවීම් සත්‍ය සිදුවීම් පාදක කරගත් ඒවායි. ‍ජෝධා සහ අක්බර් විවාහ නොවූ බවට ඇතැම් වාර්තාවල සඳහන් බැවින්, ඇතැම් රාජ්පුත් කණ්ඩායම් ප්‍රකාශ කළේ ජෝධා විවාහ වූයේ අක්බාර් සමග නොව, අක්බාර්ගේ පුත් ජහාන්ගිර් සමග බවයි. ඔවුහු මෙම කතාමාලාව සහ සෝනි ටීවී නාළිකාව ඔස්සේ විකාශය වූ තවත් ඓතිහාසික කතාමාලාවක් වූ *භාරත් කා වීර් පුත්‍ර - මහාරාණා ප්‍රතාප්* යන කතාමාලා ද්විත්වයට විරෝධය පලකළහ. රාජ්පුත් ප්‍රජාවේ සාමාජිකයින් විසින් මෙම කතාමාලාවේ තේමාව ද විවේචනයට ලක්කළේ එය වැරදි වැටහීමක් ඇතිකරන බව පවසමිනි. රාජස්ථාන්හි පැවති එක් විරෝධතාවක දී, ඔවුන් ප්‍රකාශ කළේ මෙහි නම වෙනස් නොකළහොත් බාලාජි ටෙලිෆිල්ම්ස් ආයතනයේ කිසිදු චිත්‍රපටයක් සිය ප්‍රාන්තය තුළ මුදාහැරීමට අවසර නොදෙන බව පවසමිනි.

## නිෂ්පාදනය
.]]
මෙම කතාමාලාවේ නිෂ්පාදිකාව වූ ඒක්තා කපූර් ආභාසය ලැබූයේ බොලිවුඩයේ අශුතෝෂ් ගෝවාරිකර් විසින් අධ්‍යක්ෂණය කළ 2009 පුළුල් තිර චිත්‍රපටයක් වූ *ජෝධා අක්බර්* සිනමාපටය මගිනි.

මීට පෙර ඒක්තා කපූර් සමග *තේරේ ලියේ* නැමැති සෝප් ඔපෙරාවේ කටයුතු කළ රජත් තෝකාස් නම් රංගන ශිල්පියා මෙහි ප්‍රධාන චරිතයක් වන *අක්බර්* රජුගේ චරිතය සඳහා තෝරාගැනිණි.

මෙහි එන ජෝධා දේවියගේ චරිතය සඳහා නිළියක තෝරාගැනීමට ඒක්තා කපූර්ට රටපුරා තිර පරීක්ෂණ 7000ක් පවත්වන්නට සිදු වූ අතර, පසුව ඒ සඳහා පරිධි ෂර්මා තෝරාගැනිණි.

අක්බාර්ගේ ප්‍රධාන භාරකාරිණිය සහ ආරක්ෂිකාව වූ මහම් අංගාගේ චරිතය සඳහා අශ්විනි කල්සේකාර් තෝරාගැනිණි.

## සම්මාන සහ නිර්දේශ
## මූලාශ්‍ර
## බාහිර සබැඳි
* ජෝධා අක්බර්: නිල නාළිකා වෙබ්අඩවිය
සිංහ රාශිය

thumb|සිංහ රාශි සංකේතය
**සිංහ (Leo)** (**♌**) (Greek: , Latin: *Leōn*), රාශිය රාශි චක්‍රයට අයත් පස්වන රාශියයි.මෙය කටක රාශියත් කන්‍යා රාශියත් අතර පිහිටා ඇත.රාශි චක්‍රයේ අංශක 120-150 අතර කලාපය තුල සිංහ තරකා මණ්ඩලය පිහිටයි.අගොස්තු 15 ත් සැප්තැම්බර් 15 අතර කාලය තුල සූර්‍යයා සිංහ රාශිය මතින් ගමන් කරයි.කිසියම් පුද්ගලයෙකු උපත ලබන අවස්තාවේ දී නැගෙනහිර ක්ෂිතිජයෙන් සිංහ තාරකා රාශිය උදාවී තිබුනහොත් ඔහු සිංහ ලග්නයෙන් උපත ලැබූවකු ලෙස පිළිගනී.

## ජොතිෂ්‍ය 
වම|thumb|100x100පික්|Cancer and leo, 1602.
ජොතිෂ්‍ය යනු මිනිසා විසින් අහසේ ග්‍රහවස්තූන් පිහිටීම් අනුව සකස් කරගත් එක්තරා ශාෂ්ත්‍රයකි.අතීතයේ සිට මානවයා අහසේ තරු රටා ඇසුරු කරගනිමින් විවිධ තොරතුරු අනාවරණය කර ගත්හ එු අතර මිනිස් හැසිරීම් සිතුම් පැතුම් කෙරේද මෙම ග්‍රහ වස්තූන්ගේ බලපෑම ඇතිවන බව පිළිගත්හ.ස්වභාව ධර්මයේ යමයම් සිදුවීම් එක්තරා රටාවකට සිදුවන බව මිනිසා අවබෝධ කරගැනීමත් සමග ජෝතිෂ්‍යය බිහිවූ බව විශ්වාස කරයි. චීන ජෝතිෂ්‍යය ක්‍රිස්තු පූර්ව 3000 පමණ බිහිවී ඇත.ඔවුන් විසින් ඉතා නිවැරදි දිනදර්ශනයක්ද එකළ භාවිතකර ඇත

### සම්බන්ධතා 
වම|thumb|100x100පික්|Fixed symbol.
සිංහ රාශිය ආපෝ ධාතුව හෙවත් ගිනි රාශියක් ලෙස හදුන්වයි.සිංහ රාශිය යේ අධිපතීත්වය රවී හෙත් හිරුට හිමිවේ.සුර්‍යයා සිංහ රාශිගතවන අගොස්තු හා සැප්තැම්බර් අතර කාලය උත්තරාර්ධ ගෝලයට ගිම්හාන ඍතුව උදාවන කාලයයි.වෛදික ජොතිෂ්‍ය මත අනුව සිංහ රාශිය පුරුෂ රාශියකි තිර රාශියකි උත්තර රාශියකි වඳ රාශියකි දීර්ඝ රාශියකි වනචර රාශියකි කෘෘර රාශියකි .සිංහ රාශියේ දී කිසිම ග්‍රහයෙකු උචචත්වයට හෝ නීචත්වයට පත් නොවේ.

ආත්මාරක්ෂව හා ආත්ම ගෞරවය අන් හැමදෙයකටම වාඩා අගයන නිර්භිත සටන්කාමී නීති ගරුක අභිමාවත් පෞරුෂයක් මෙන්ම තරමක් කම්මැලි නිතර විවේකයෙන් සිටීමට කැමති පෞරුෂ ලක්ෂණ සිංහ ලක්න හිමියන් දරන බව වෛදික ජොතිෂ්‍ය ශාස්ත්‍රයට අනුව සදහන් වෙයි.

## පුරාවෘත්ත 
## මූලාශ්‍ර 
## බාහිර යොමු 
*  The dictionary definition of  at Wiktionary
*  Media related to Leo  at Wikimedia Commons
* Warburg Institute Iconographic Database (over 300 medieval and early modern images of Leo) 

ප්‍රවර්ගය:රාශි චක්‍රය
ගිෆන් භාණ්ඩ

දකුණ|thumb|ගිෆන් භාණ්ඩ *x* හි මිල මත පදනම්ව අයවැය රේඛා දෙකක් (රතු) සහිත උදාසීන සිතියම
ක්ෂුද්‍ර ආර්ථික විද්‍යාව සහ පාරිභෝගික න්‍යාය තුළ, **ගිෆන් භාණ්ඩ** යනු ඉල්ලුමේ නීතිය උල්ලංඝනය කරමින් මිල ඉහළ යන විට සහ අනෙක් අතට මිනිසුන් වැඩිපුර පරිභෝජනය කරන නිෂ්පාදනයකි.

සාමාන්‍ය භාණ්ඩ සඳහා, භාණ්ඩයේ මිල ඉහළ යන විට, ආදේශන බලපෑම පාරිභෝගිකයන් එයින් අඩුවෙන් මිලදී ගැනීමටත්, ආදේශක භාණ්ඩ වැඩි ප්‍රමාණයක් මිලදී ගැනීමටත් හේතු වේ. ආදායම් බලපෑම මෙම ඉල්ලුමේ පහත වැටීම ශක්තිමත් කිරීමට හෝ දුර්වල කිරීමට හැකි නමුත්, සාමාන්‍ය භාණ්ඩයක් සඳහා එය කිසිවිටෙකත් ඉක්මවා යන්නේ නැත. ඊට ප්‍රතිවිරුද්ධව, ගිෆන් භාණ්ඩයක් ඉතා ප්‍රබල ලෙස බාල භාණ්ඩයක් (අඩු ආදායම්වල වැඩි ඉල්ලුමක් ඇති) වන අතර ප්‍රතිවිරුද්ධ ආදායම් බලපෑම ආදේශන බලපෑමට වඩා වැඩි ප්‍රමාණයක් වන අතර භාණ්ඩයේ මිල ඉහළ යාමේ ශුද්ධ බලපෑම වන්නේ එයට ඇති ඉල්ලුම වැඩි කිරීමයි. මෙම සංසිද්ධිය **Giffen paradox** ලෙස හැඳින්වේ.

## මිල ඉහල යන විට ඉල්ලුම් ප්‍රමාණය ඉහළ යන අතර මිල පහළ යන විටෛල්ලුම් ප්‍රමාණය පහළ යන බැවින් මිල හා ඉල්ලුම් ප්‍රමාණය අතර අනුලෝම සමසම්බන්ධතාවක් ඇති භාණ්ඩ ගිෆන් භාණ්ඩ ලෙස හැදින්විය හැකිය.
ආශා බෝස්ලේ

**ආශා බෝස්ලේ** (උපත 1933 සැප්තැම්බර් 8) යනු ඉන්දියානු ගායිකාවක වේ. හින්දි සිනමාවේ පසුබිම් ගායිකාවක ලෙස ඇය ප්‍රකටව සිටී. ඇයගේ සංගීත දිවිය ආරම්භ වන්නේ වර්ෂ 1943 සිට වන අතර ඇය වසර 60 කට අධික කාලයක් වර්තමානය දක්වා මෙම ක්ෂේත්‍රයේ රැදී සිටී. ඇය බොලිවුඩ් සිනමා නිර්මාණ දහසකට අධික ප්‍රමාණයකට පසුබිම් ගායනයෙන් දායක වී ඇත. මීට අමතරව බෝස්ලේ පෞද්ගලික ඇල්බම රාශියකටද, ඒක පුද්ගල ප්‍රසංග ගණනාවකටද ඉන්දියාවේදී මෙන්ම පිටරට වලදීද සහභාගී වී ඇත. බෝස්ලේ පසුබිම් ගායිකා ලතා මන්ගේෂ්කාර්ගේ සහෝදරියක් වේ.

බෝස්ලේගේ ගීත අතර, චිත්‍රපට ගීත, පොප් ගීත, බජන් ගීත, පාරම්පරික ඉන්දියානු ගීත, ජන ගීත ආදිය වේ. හින්දි භාෂා ගීත වලට අමතරව, වෙනත් ඉන්දියානු භාෂා ගීත සහ විදේශීය භාෂා ගීත 20කට අධික ප්‍රමාණයක්ද ඊට අයත් වෙයි. වර්ෂ 2006දී ඇය පවසන්නේ ඇය ගීත 12,000ක් පමණ ගායනා කළ බවයි. ඇය ගැයූ මෙම ගීත ප්‍රමණය සම්බන්ධව වෙනත් මූලාශ්‍රයන්හීද දැක ගත හැකි වෙයි. 2011හිදී, ලෝක ගිනස් වාර්තා පොතට අනුව ඉතිහාසයේ වැඩිම ගීත ගායනා කල පුද්ගලයා බවට ඇය නිළ වශයෙන් නම් කරන ලදී. ඉන්දියානු රජය ඇයට වර්ෂ 2000දී දඩසාහෙබ් පහල්කේ සම්මානයද, වර්ෂ 2008දී පද්ම විභූශණ සම්මානයද පුදන ලදී.

## මුල් කාලය සහ වෘත්තීය ජීවිතය
ආශා බෝස්ලේ උපත ලැබුවේ සන්ග්ලිහි සංගීතමය පවුලක දිනනාත් මන්ගේෂ්කාර් දාව වන අතර ඔවුන් මරාති-භාෂාව කතාකරන ගෝමන්තක් මරාතා සමාජයට අයත්විය. ඇගේ පියා රංග නළුවකු හා සම්භාව්‍ය ගායකයකු විය. ඇය වයස අවුරුදු නවයක් වූ විට, ඇගේ පියා මිය ගියේය.

ඇයගේ පවුලේ අය පූනේ සිට කොල්හපූර් වෙත ගිය අතර පසුව ඔවුන් මුම්බායි වෙත ගියහ. ඔවුන්ගේ පවුලේ අයට සහයෝගය පිණිස ඇය සහ ඇගේ වැඩිමහල් සොහොයුරියවූ ලතා මන්ගේෂ්කාර් ගීත ගැයීමට සහ චිත්‍රපට රංගනයට දායක විය. ඇයගේ පලමු චිත්‍රපට ගීතය වූයේ "චල චල නව් බලා", එය මරාති චිත්‍රපටයක්වූ මජ්හා බල් (1943)විය. චිත්‍රපටය සඳහා සංගීතය දත්තා දව්ජේකර් විසින් රචනා කරන ලදී. ඇයගේ හින්දි සිනමා මුල්ම ගීතය වන්නේ *සාවන් ආයා* හන්ස් රාජ් බෙහෙල්ස් චුරන්යා චිත්‍රපටයයි (1948). ඇගේ පළමු ඒකල හින්දි චිත්‍රපට ගීතය වූයේ* රාට්කි රාණී* (1949)ය. වයස අවුරුදු 16 දී, ඇය ඇගේ පවුලේ කැමැත්තට එරෙහිව 31ක් හැවිරිදි ගන්පට්‍රාඕ බෝස්ලේ සමඟ විවාහ විය.

## වෘත්තීය
1960 මුල දී, ගීතා දත්, ශම්ශඩ් බෙගුම්, සහ ලතා මන්ගේෂ්කාර් වැනි ප්‍රමූඛ ගායකයන් ස්ත්‍රී පෙරමුණ චිත්‍රපට ගායනය සඳහා ගායනා ආධිපත්‍යයක් විය. ඇය විසින් ගායනා කල සජ්ජාඩ් හුසෙන් විසින් සන්ග්ඩිල් චිත්‍රපටය සඳහා රචනා කරන ලද ගීතය ප්‍රේක්ෂකයන් අතර පිළිගැනීමට ලක්විය.

## සම්මාන
### ෆිල්ම් ෆෙයාර් සම්මාන
18 වතාවක් ඇයගේ නම ෆිල්ම් ෆෙයාර් හොඳම කාන්තා පසුබිම් ගායිකාවක ලෙස යෝජනා වී ඇති අතර 7ත් වතාවාක් ඇය ෆිල්ම් ෆෙයාර් හොඳම පසුබිම් කාන්තා ගායිකාවක ලෙස සම්මාන හිමි කරගෙන ඇත.

**ෆිල්ම් ෆෙයාර් හොඳම කාන්තා පසුබිම් ගායිකා සම්මානය**

* 1968:  "ගරිබින් කි සුනෝ" (ඩස් ලක්, 1966)
* 1969: "පර්දේ මෙයින් රෙහෙන් දෝ" (ශිකාර්, 1968)
* 1972: "පියා ටු අබ් ටෝ ආජා" (කැරවැන්, 1972)
* 1973: "ඩූම් මරෝ ඩූම්" (හරේ රාමා කරේ ක්‍රිශ්නා, 1972)
* 1974:"හොනෙ ලගී හඉන් රාට්" (නයිනා, 1973)
* 1975: "චේන් සේ හිම්කෝ කභි" (ප්‍රාන් ජයේ පර් වචාන් නා ජයේ, 1974)
* 1979: "යෙහේ මෙර දිල්" (දොන්, 1978)

## මූලාශ්‍ර
ප්‍රවර්ගය:1933 උපත්
ප්‍රවර්ගය:ඉන්දියානු පසුබිම් ගායිකාවන්
ප්‍රවර්ගය:ඉන්දියානු ගායිකාවන්
ප්‍රවර්ගය:ඉන්දියානු සිනමාව
ප්‍රවර්ගය:ඉන්දියාව
ලිංගික අපරිකාමකත්ව ලැයිස්තුව

**ලිංගික අපරිකාමකත්වය** (Paraphilias) යනු යම් වස්තුවක් අවස්ථාවක් යම් හෝ  අනාකෘතික ප්‍රපංවයක් කෙරේ ඇතිවන ලිංගික ආකර්ෂණයකි.අමරිකානු මනෝ විද්‍යාඥයන් ගේ සංගමයේ ප්‍රකාශයක් වන  මනසික රෝග වර්ගීකරණය DSM5 (*Diagnostic and Statistical Manual, Fifth Edition)* යටතේ මෙම මානසික රෝග ලැයිස්තගත කර ඇත.  ඇතැම් ලිංගික අපගමන මානසික රෝග DSM 5 වර්ගීකරණයට අයත් නොවී  DSM 302.9, යන කේතයන් යටතේ වර්ගකර ඇත

## ලිංගික අපරිකාමකත්ව 
## මේවාත් බලන්න 
* Courtship disorders
* Erotic target location errors
* List of technical terms for nonparaphilic sexual interests
* Lovemaps
* Perversion
* List of phobias

## යොමුව 
ප්‍රවර්ගය:පරිවර්තනය වෙමින් පවතින ලිපි